qundao/data-zh-poetry huggingface dataset:
浣溪沙十一首·其八
作者：奕绘
朝代：清

失却双鬓得水仙，水仙固不及双鬟。眼前颇爱水仙妍。白雪黄芽九转候，玉台金盏百花前。衔书一种可人怜。
浣溪沙十一首·其六
作者：奕绘
朝代：清

三尺枯桐幽涧泉，满身梅影断纹圈。风行雷吼七条弦。既遇知音通古调，不辞万曲为君弹。疏花弱柳媚凉天。
浣溪沙十一首·其十
作者：奕绘
朝代：清

盼盼佳期石未沈，玉箫声里小蛮音。朝云暮雨好花阴。桃叶未齐红拂面，海棠睡醒夜来心。鬵莺燕燕昼愔愔。
浣溪沙十一首·其十一
作者：奕绘
朝代：清

执辔犹能学健儿，春郊马上制灯词。游人多处觉行迟。十里笙歌回邸夜，万家灯火上楼时，吾生二十七年痴。
浣溪沙十一首·其四
作者：奕绘
朝代：清

万卷天游阁里书，搜罗禹穴拾秦余。时贤乡愿笑吾徒。泰岳残碑新句读，玉皇心印碎珍珠。浮云舒卷任空虚。
清平乐
作者：奕绘
朝代：清

一丛花卉，一蝶花稍避。一蝶恋花心已醉，一犬隔花而吠。明明暗暗花阴，重重叠叠机心。西海道人作画，东山野客知音。
清平乐
作者：奕绘
朝代：清

海棠娇懦，春困恹恹卧。掠鬓风来花影破，好梦不如真个。树头脂暖香温，和侬一样销魂。蝶醉蜂酣清昼，云踪雨迹黄昏。
渔家傲
作者：奕绘
朝代：清

颇识良工心独苏，碧云楼阁青莲宇。如此才华竟安补。奈何许。离骚大雅难同趣。漱玉花帘今胜古，武林十里城东路。散朗神情天付与。惊人句，分明月底修箫谱。
渔父三首
作者：奕绘
朝代：清

黄芽十月晚菘良，绿英三尺芥根香。除大瓮，置深廊，山家蓄足御冬粮。晚菘更可制酸齑，和羹好趁雉初肥。山梁产，羽毛翚，佳品真殊碧野鸡。东关芹菜嫩于葱，老圃秦椒红豆红。茄蒂小，韭根丰，白水青盐一并封。
渔父三首·其一
作者：奕绘
朝代：清

黄芽十月晚菘良，绿英三尺芥根香。除大瓮，置深廊，山家蓄足御冬粮。
渔父三首·其三
作者：奕绘
朝代：清

东关芹菜嫩于葱，老圃秦椒红豆红。茄蒂小，韭根丰，白水青盐一并封。
渔父三首·其二
作者：奕绘
朝代：清

晚菘更可制酸齑，和羹好趁雉初肥。山梁产，羽毛翚，佳品真殊碧野鸡。
满江红九首
作者：奕绘
朝代：清

彼岸茫茫，渺空阔、中流一叶。送君者、自崖而返，浪花如雪。心地本安休断臂，脚根不稳争饶舌。托微波、泛泛此身轻，无家别。浮沤念，起复灭。涅盘路，直且捷。向澄圆觉海，远离一切。无住亦非心境界，有情须作真豪杰。懔荧荧、碧眼照乾坤，超分别。尺幅传神，真实相、都成故纸。何代物、当时画者，本无名字。法外觅心吾丧我，水中见影同耶异。弄沧浪、冷眼看轻鸥，西来意。谁对朕，浑不识。凡与圣，平等知。待虚空打破，法门不二。精进不随帆柁转，逍遥独立风波地。赚憨奴、五十五牧钱，真游戏。燕九风光，第一数、长春仙观。观门外、全身丈六，巍巍火判。大道传灯邪道灭，幻人说法真人看。着夜深、九窍黑烟飞，随风散。男和女，淫瞋案。生与死，颠倒见。本没有众生，菩提彼岸。大雨淋头诸相坏，泥胎化土原坑满。只空花、起灭向空中，君休恋。极目沧江，扁舟外、长天泬寥。泻万里、层澜如雪，狂飞怒号。叠叠鱼龙埋宿雾，明明日月桊银涛。沸汤般、不息向东流，迎海潮。芙蓉皱，春水桥。蒲桃涨，秋水桡。似梦回巫峡，神游汉皋。浪滚波掀今变古，沙翻石漱暮还朝。爱微风、吹起碎珍珠，花影摇。黄石矶边，大江曲、山雄滩恶。风暴起、云飞水立，电雷交作。吹箨危帆收不及，翻花雪浪开还落。羡芙蓉、浅港不知愁，双鸳泊。西山外，云初薄。斜阳里，虹尤著。有舟人相庆，洗杯同酌。千里芦花明反照，一年好景难先约。坐船头、沽酒晚凉生，瓜堪削。砖老苔荒，高寒外、斜阳影卧。蹑危蹬、级寻鱼贯，梯旋蚁磨。山海万重秋万里，虚空如寄云如堕。瞰齐州、九点渺茫烟，如星大。金刚顶，莲花朵。转轮藏，须弥座。省禅机、又且胡卢提过。天会九年名姓在，老僧百岁袈裟破。唱新词、独立最高头，无人和。滚滚黄流，是禹迹、神功初奠。极远目、乱峰西北，潮头一线。燕赵河山多感慨，金元事业空交战。想平沙、毡帐竖黄旗，标行殿。七百载，风云变。古今事，波涛卷。剩长桥顽石，平拖如练。税局喧哗争过客，堤城嵲屼依村店。叹年时、骑马往来频，英雄倦。被岸茫茫，渺空阔、中流一叶。送君者、自崖而返，浪花如雪。心地本安休断臂，脚根不稳争饶舌。托微波、泛泛此身轻，无家别。浮沤念，起复灭。涅槃路，直且捷。向澄圆觉海，远离一切。无住亦非心境界，有情须作真豪杰。懔荧荧、碧眼照乾坤，超分别。尺幅传神，真实相、都成故纸。何代物、当时画者，本无名字。法外觅心吾丧我，水中见影同耶异。弄沧浪、冷眼看轻鸥，西来意。谁对朕，浑不识。凡与圣，平等智。待虚空打破，法门不二。精进不随帆柁转，逍遥独立风波地。赚憨奴、五十五文钱，真游戏。
满江红九首·其一
作者：奕绘
朝代：清

彼岸茫茫，渺空阔、中流一叶。送君者、自崖而返，浪花如雪。心地本安休断臂，脚根不稳争饶舌。托微波、泛泛此身轻，无家别。浮沤念，起复灭。涅盘路，直且捷。向澄圆觉海，远离一切。无住亦非心境界，有情须作真豪杰。懔荧荧、碧眼照乾坤，超分别。
满江红九首·其七
作者：奕绘
朝代：清

滚滚黄流，是禹迹、神功初奠。极远目、乱峰西北，潮头一线。燕赵河山多感慨，金元事业空交战。想平沙、毡帐竖黄旗，标行殿。七百载，风云变。古今事，波涛卷。剩长桥顽石，平拖如练。税局喧哗争过客，堤城嵲屼依村店。叹年时、骑马往来频，英雄倦。
满江红九首·其三
作者：奕绘
朝代：清

燕九风光，第一数、长春仙观。观门外、全身丈六，巍巍火判。大道传灯邪道灭，幻人说法真人看。着夜深、九窍黑烟飞，随风散。男和女，淫瞋案。生与死，颠倒见。本没有众生，菩提彼岸。大雨淋头诸相坏，泥胎化土原坑满。只空花、起灭向空中，君休恋。
满江红九首·其九
作者：奕绘
朝代：清

尺幅传神，真实相、都成故纸。何代物、当时画者，本无名字。法外觅心吾丧我，水中见影同耶异。弄沧浪、冷眼看轻鸥，西来意。谁对朕，浑不识。凡与圣，平等智。待虚空打破，法门不二。精进不随帆柁转，逍遥独立风波地。赚憨奴、五十五文钱，真游戏。
满江红九首·其二
作者：奕绘
朝代：清

尺幅传神，真实相、都成故纸。何代物、当时画者，本无名字。法外觅心吾丧我，水中见影同耶异。弄沧浪、冷眼看轻鸥，西来意。谁对朕，浑不识。凡与圣，平等知。待虚空打破，法门不二。精进不随帆柁转，逍遥独立风波地。赚憨奴、五十五牧钱，真游戏。
满江红九首·其五
作者：奕绘
朝代：清

黄石矶边，大江曲、山雄滩恶。风暴起、云飞水立，电雷交作。吹箨危帆收不及，翻花雪浪开还落。羡芙蓉、浅港不知愁，双鸳泊。西山外，云初薄。斜阳里，虹尤著。有舟人相庆，洗杯同酌。千里芦花明反照，一年好景难先约。坐船头、沽酒晚凉生，瓜堪削。
满江红九首·其八
作者：奕绘
朝代：清

被岸茫茫，渺空阔、中流一叶。送君者、自崖而返，浪花如雪。心地本安休断臂，脚根不稳争饶舌。托微波、泛泛此身轻，无家别。浮沤念，起复灭。涅槃路，直且捷。向澄圆觉海，远离一切。无住亦非心境界，有情须作真豪杰。懔荧荧、碧眼照乾坤，超分别。
满江红九首·其六
作者：奕绘
朝代：清

砖老苔荒，高寒外、斜阳影卧。蹑危蹬、级寻鱼贯，梯旋蚁磨。山海万重秋万里，虚空如寄云如堕。瞰齐州、九点渺茫烟，如星大。金刚顶，莲花朵。转轮藏，须弥座。省禅机、又且胡卢提过。天会九年名姓在，老僧百岁袈裟破。唱新词、独立最高头，无人和。
满江红九首·其四
作者：奕绘
朝代：清

极目沧江，扁舟外、长天泬寥。泻万里、层澜如雪，狂飞怒号。叠叠鱼龙埋宿雾，明明日月桊银涛。沸汤般、不息向东流，迎海潮。芙蓉皱，春水桥。蒲桃涨，秋水桡。似梦回巫峡，神游汉皋。浪滚波掀今变古，沙翻石漱暮还朝。爱微风、吹起碎珍珠，花影摇。
点绛唇
作者：奕绘
朝代：清

红杏图中，个侬生小江南佳。一犁微雨，春色深如许。曲水孤山，多少曾游处。人如故。十年尘土，梦到金焦去。
烛影摇红
作者：奕绘
朝代：清

萧寺天寒，君行有日余心荡。麻衣如雪惜分襟，未语先惆怅。两载交情倜傥。七十日、流光一晃。东风解冻，车马萧萧，送君桥上。会短离长，幸君与我年皆壮。思君夜夜梦扬州，跨鹤寥天旷。城郭绿杨交障。皱长江、桃花春浪。明年别后，南北邮筒，寄声无恙。
玉楼春二首
作者：奕绘
朝代：清

最高峰顶炊烟起，知有高人家住此。此时尘外望尘中，一道黄尘行蚂蚁。黄尘扰扰无滋味，白日悠悠不停止。贫儿打破闷葫芦，满地金钱大欢喜。西园亭角无人问，五色仙花开一本。丛边深浅几多般，时下批评难定准。轻罗乍试薰风信，浓澹梳装较分寸。谁家姊妹倚栏干，画楝珠帘人远近。
玉楼春二首·其一
作者：奕绘
朝代：清

最高峰顶炊烟起，知有高人家住此。此时尘外望尘中，一道黄尘行蚂蚁。黄尘扰扰无滋味，白日悠悠不停止。贫儿打破闷葫芦，满地金钱大欢喜。
玉楼春二首·其二
作者：奕绘
朝代：清

西园亭角无人问，五色仙花开一本。丛边深浅几多般，时下批评难定准。轻罗乍试薰风信，浓澹梳装较分寸。谁家姊妹倚栏干，画楝珠帘人远近。
珍珠帘
作者：奕绘
朝代：清

天门晓日金铺射。记雀尾初开，虾须高挂。苇箔野人家，避冷风寒夜。陋巷明堂同一用，尽入得、词人闲话。堪画。是十里珠帘，半行垂下。最爱花影轻筛，透微风香气，鹦哥休骂。彩线锦文斜，染斑痕如砑。飞絮游丝白日静，正玉簟、纱权长夏。清暇。唤婢子高掀，燕飞来也。
琐窗寒
作者：奕绘
朝代：清
体裁：词

水际魂清，吟边句冷，暗馨幽俊。盘中舞罢，冻合铢衣生莹。俏璁珑、身轻梦轻，尘埃不点湘娥鬓。有莲花清净，梅花高洁，梨花丰韵。芳润。向谁问。问延伫冬春，几番风信。晓来寒重，金盏玉台冰晕。袅亭亭、天仙水仙，茶杯酒斗和香沁。更今朝、雪意萧条，料有催诗分。
琴调相思引二首
作者：奕绘
朝代：清

双乳山临易水涯，衔花小寺镇山洼。仙人去后，仙犬守桃花。细草交承无漏果，绛跗深抱未开葩。松阴满地，幢影卧余霞。冲澹精神富贵花，墨香酣扫半开葩。笔尖到处，清露长仙芽。云想衣裳嫌太艳，风吹魂梦恨难拿。新春初月，眉样一痕斜。
瑶华
作者：奕绘
朝代：清

华严世界。装点秋风，比春风多态。翛然如幻，即现出、千种色身无碍。神清味远，说是法、问谁能解。解得时、天女维摩，许共大乘同载。一樽莫恨开迟，看过了重阳，霜饱犹在。如人澹泊，平等性、惟有此花偏爱。横斜疏影，嘱岭上、寒梅相待。待南枝、十月先开，共助岁寒丰彩。
生查子三首
作者：奕绘
朝代：清

相见十年前，相思十年后。江月阖庐城，春风恋纤手。梦好合欢才，梦短将离又。惆怅倦游人，梦绕寒山秀。上有阳乌飞，下有丹砂伏。潜通无漏池，中有真人洛。濯足石盘陀，倒影看云木。龙女献珠还，微风动层绿。日暮岚气清，桃源迷洞口。新月正如眉，微风动杨柳。水鸟避人飞，肩舆互前后。新月正如梳，掺掺玉人手。
生查子三首·其一
作者：奕绘
朝代：清

相见十年前，相思十年后。江月阖庐城，春风恋纤手。梦好合欢才，梦短将离又。惆怅倦游人，梦绕寒山秀。
生查子三首·其三
作者：奕绘
朝代：清

日暮岚气清，桃源迷洞口。新月正如眉，微风动杨柳。水鸟避人飞，肩舆互前后。新月正如梳，掺掺玉人手。
生查子三首·其二
作者：奕绘
朝代：清

上有阳乌飞，下有丹砂伏。潜通无漏池，中有真人洛。濯足石盘陀，倒影看云木。龙女献珠还，微风动层绿。
疏影二首
作者：奕绘
朝代：清

清容怎写。似板桥十里，月明林下。醉眼迷离，瘦干横斜，梦回不辨真假。玲珑竹外传香澹，浑讶道、美人来也。破玉颜、缟袂临窗，莫是文君新寡。惆怅逋仙老去，动江南诗兴，形影牵惹。一树池边，一剪灯前，一样断肠深夜。哀丝不怨毛延寿，怨出格、风流难画。待春来、积雪消时，只恐和伊皱都化。河挢日暮。见枝枝柽柳，细含烟雾。缫不成丝，画不成眉，飘又不成飞絮。纤条漫系游人马，已弱到、可怜人处。耶更堪、小盎移来，谙尽疏窗霏雨。为着三春名字，想三眠三起，汉苑愁绪。各种凄迷、越样娇柔，遮断章台情路。今番才称观音号，伴清静、炉香一炷。缀芳璎、紫竹林边，琐碎珠花长吐。
疏影二首·其二
作者：奕绘
朝代：清

河挢日暮。见枝枝柽柳，细含烟雾。缫不成丝，画不成眉，飘又不成飞絮。纤条漫系游人马，已弱到、可怜人处。耶更堪、小盎移来，谙尽疏窗霏雨。为着三春名字，想三眠三起，汉苑愁绪。各种凄迷、越样娇柔，遮断章台情路。今番才称观音号，伴清静、炉香一炷。缀芳璎、紫竹林边，琐碎珠花长吐。
相思引二首·其一
作者：奕绘
朝代：清
体裁：词

双乳山临易水涯，衔花小寺镇山洼。仙人去后，仙犬守桃花。细草交承无漏果，绛跗深抱未开葩。松阴满地，幢影卧余霞。
相思引二首·其二
作者：奕绘
朝代：清
体裁：词

冲澹精神富贵花，墨香酣扫半开葩。笔尖到处，清露长仙芽。云想衣裳嫌太艳，风吹魂梦恨难拿。新春初月，眉样一痕斜。
眉峰碧二首
作者：奕绘
朝代：清

翳翳蒹葭岸，闪闪寒鸦乱。暝色苍苍莽莽中，辨不出、秋多晚。老树枯将半，高树栖将满。江里寒流江上山，江山依旧寒鸦换。芦叶藏茅屋，屋里伊谁宿。浓点寒鸦淡画山，正枯尽、江边木。一代君王族，千载乌栖曲。弹指金元明已非，萋萋芳草当春绿。
眉峰碧二首·其一
作者：奕绘
朝代：清

翳翳蒹葭岸，闪闪寒鸦乱。暝色苍苍莽莽中，辨不出、秋多晚。老树枯将半，高树栖将满。江里寒流江上山，江山依旧寒鸦换。
眉峰碧二首·其二
作者：奕绘
朝代：清

芦叶藏茅屋，屋里伊谁宿。浓点寒鸦淡画山，正枯尽、江边木。一代君王族，千载乌栖曲。弹指金元明已非，萋萋芳草当春绿。
眼儿媚
作者：奕绘
朝代：清

落花深涧碧湾环，长啸乱峰间。半生尘梦，一年春草，万里云山。斜阳又下孤村去，归燕赴柴关。区区冠冕，茫茫词赋，老却朱颜。
碧牡丹
作者：奕绘
朝代：清

天地含秋思，絺绤生凉意。归去来兮，志在高山流水。樵唱渔歌，了太平身世。尚怜儿女为累。复何事。野鹤心万里，鹪鹩一枝堪寄。搔首西风，古往今来如此。渺渺予怀，羌众人独异。浮名高谢朝市。
祝英台近二首
作者：奕绘
朝代：清

那朝陵，何代墓，碑字半残阙。立马蹲狻，秋草乱行列。屹然翁仲双双，斜阳照处，犹得片时温热。最凄绝。背阴一寸浓苔，萧萧古松柏。绿处斑斑，红处杜鹃血。殷勤太监提炉，将军带剑，等待长明灯灭。雁在天，鱼在水，谁寄近来话。瘦脸塑眉，憔悴不堪画。难禁白昼迷离，清宵梦寐，日夜在、心头牵挂。泪盈把。走到鹦鹉前头，欲说又还怕。萧飒秋风，肠断桂花下。可怜一种柔情，百年长恨，问弱体、怎能支架。
祝英台近二首·其二
作者：奕绘
朝代：清

雁在天，鱼在水，谁寄近来话。瘦脸塑眉，憔悴不堪画。难禁白昼迷离，清宵梦寐，日夜在、心头牵挂。泪盈把。走到鹦鹉前头，欲说又还怕。萧飒秋风，肠断桂花下。可怜一种柔情，百年长恨，问弱体、怎能支架。
秋夜月
作者：奕绘
朝代：清

小山丛桂初开，独徘徊。独立月中无语费人猜。英雄恨，儿女恨，思悠哉。多少少年心事梦中来。
竹枝三首
作者：奕绘
朝代：清

三宝女儿年十三，不学针线不养蚕。学得琵琶索高价，半万黄金作嫁衫。苎罗村东苎罗西，湖光照见越鬟低。道人不作香奁体，尚与殷动唱竹枝。爷娘太是狠心人，怀抱娇娃换白银。妾身不是生来贱，泥里莲花似妾身。
竹枝三首·其一
作者：奕绘
朝代：清

三宝女儿年十三，不学针线不养蚕。学得琵琶索高价，半万黄金作嫁衫。
竹枝三首·其三
作者：奕绘
朝代：清

爷娘太是狠心人，怀抱娇娃换白银。妾身不是生来贱，泥里莲花似妾身。
竹枝三首·其二
作者：奕绘
朝代：清

苎罗村东苎罗西，湖光照见越鬟低。道人不作香奁体，尚与殷动唱竹枝。
簇水
作者：奕绘
朝代：清

碧绿丹黄，偷花俊眼天生就。伯劳何处，更解避、艳装红袖。款款池心轻点，水面添微皱。莲叶底、乍无还有。引纤手。便待与、风流蛱蝶，都当作、花儿绣。香囊诗袋，尽施展、聪明手。绣到叠飞双逐，羞涩停良久。金针上、一线春情透。
红娘子
作者：奕绘
朝代：清

侵晓牵牛敛，薄暮黄葵掩。惟有鸡冠，粗茎巨萼，十分浓艳。正凉风、木叶渐雕寒，越花枝招飐。不信秋容澹，尽日看不厌。看到夜深，西墙月落，流萤低闪。又雄鸡、昂首一齐鸣，报五更三点。
绛都春
作者：奕绘
朝代：清

幽芳静婉。爱细染羽衣，浓滋苔砚。韵足气清，露缀花枝新啼眼。风摇绿萼残装面，不关系、、红丝深浅。托根空谷，长松之下，断无人见。不怨世无知者，怨迟暮、采采同心人远。凤鸟不来，翠袖天寒谁为伴。美人芳草兴长叹。叹浊世、薰莸杂乱。七条弦上新声，写伊一半。
绮罗香·四首·其四
作者：奕绘
朝代：清
体裁：词

隋苑芜荒，阿房火冷，时拂画檐轻坠。一点清辉，惯搅玉人无睡。
冲暗露、团扇亲兜，上鱼钥、小门深闭。恨此时、荒冢青磷，幽光孤另鲍家鬼。
凉风初撼木叶，纤月初沈树杪，早秋天气。些小微茫，隔院飞来三四。
照不见、醉梦生涯，只饱谙、夜深滋味。待收拾、晶盒芸囊，盟星书细字。
绮罗香四首
作者：奕绘
朝代：清

种树生机，吟香活句，又被东风提醒。古干花娇，三月海棠全盛。带红萼、萧寺移根，映碧瓦、虚窗照影。待看伊、十载根深，檀栾两树绿阴并。仙仙乎袅以娜，飘扬兮一片，瞿然深省。迅羽流光，相赏繁华饿顷。怜窈窕、雨困春残，又扶疏、露零秋孟。忆南国、蔽芾千年，召公遗爱咏。绿颤钗虫，红移绣凤，犹记那人娇小。瘦削身量，容下春愁多少。凭寄取、两线三针，便见透、千灵百巧。直回伊、几句相思，今番拼得被花恼。新诗温李格调。写在衍波笺上，签儿封好。蜜意蜂情，埋怨不来青鸟。消宿业、七卷莲华，践旧盟、一年芳草。算从头、雨梦风怀，有情天亦老。蝶梦香轻，花魂影媚，锦瑟悲凉弦柱。隋苑齐宫，消受凄清佳句。飘碧瓦、何处秋声，挂红索、谁家芳树。百尺韩碑，诗人气概自神武。昵昵儿女怨态，落落英雄壮志，断肠今古。獭祭空嘲，施注郑笺难补。隔阆苑、一片飞烟，咽蝉声、五更疏露。洒琼瑰、万里桐花，丹山寻凤路。隋苑芜荒，阿房火冷，时拂画檐轻坠。一点清辉，惯搅玉人无睡。冲暗露、团扇亲兜，上鱼钥、小门深闭。恨此时、荒冢青燐，幽光孤另鲍家鬼。凉风初撼木叶，纤月初沈树杪，早秋天气。些小微茫，隔院飞来三四。照不见、醉梦生涯，只饱谙、夜深滋味。待收拾、晶盒芸囊，盟星书细字。
绮罗香四首·其一
作者：奕绘
朝代：清

种树生机，吟香活句，又被东风提醒。古干花娇，三月海棠全盛。带红萼、萧寺移根，映碧瓦、虚窗照影。待看伊、十载根深，檀栾两树绿阴并。仙仙乎袅以娜，飘扬兮一片，瞿然深省。迅羽流光，相赏繁华饿顷。怜窈窕、雨困春残，又扶疏、露零秋孟。忆南国、蔽芾千年，召公遗爱咏。
绮罗香四首·其三
作者：奕绘
朝代：清
体裁：词

蝶梦香轻，花魂影媚，锦瑟悲凉弦柱。隋苑齐宫，消受凄清佳句。飘碧瓦、何处秋声，挂红索、谁家芳树。百尺韩碑，诗人气概自神武。昵昵儿女怨态，落落英雄壮志，断肠今古。獭祭空嘲，施注郑笺难补。隔阆苑、一片飞烟，咽蝉声、五更疏露。洒琼瑰、万里桐花，丹山寻凤路。
绮罗香四首·其二
作者：奕绘
朝代：清
体裁：词

绿颤钗虫，红移绣凤，犹记那人娇小。瘦削身量，容下春愁多少。凭寄取、两线三针，便见透、千灵百巧。直回伊、几句相思，今番拼得被花恼。新诗温李格调。写在衍波笺上，签儿封好。蜜意蜂情，埋怨不来青鸟。消宿业、七卷莲华，践旧盟、一年芳草。算从头、雨梦风怀，有情天亦老。
绮罗香四首·其四
作者：奕绘
朝代：清

隋苑芜荒，阿房火冷，时拂画檐轻坠。一点清辉，惯搅玉人无睡。冲暗露、团扇亲兜，上鱼钥、小门深闭。恨此时、荒冢青燐，幽光孤另鲍家鬼。凉风初撼木叶，纤月初沈树杪，早秋天气。些小微茫，隔院飞来三四。照不见、醉梦生涯，只饱谙、夜深滋味。待收拾、晶盒芸囊，盟星书细字。
翠羽吟
作者：奕绘
朝代：清

赤羽旅，黑豹衣，大破蚩尤归。化被万方，洞庭张乐宴群妃。武功始成之曲，铙钹鼓角追随。遂继之、登歌清庙，黄钟十二宫移。风起云卷落花飞。冰弦轻泛、玉笛闲吹。此际虿鬟美目，两两素女，连蜷舞袖垂。仙仙百兽披靡，叽叽鸣凤来仪。此乐今亡矣，此玉笛、不异当时。七孔玲珑陆离。五千年上手曾持。土花斑驳，幸未敲残，永世宝之。
翻香令
作者：奕绘
朝代：清

东风细雨暮寒生，涿州茅店对长檠。壁间挂，谁氏篆，惜秦碑、摹好不留名。绎山枣木尚堪称，泰山石刻更精能。三千载，百四字，问何时、更见会稽铭。
花犯
作者：奕绘
朝代：清

数花风、荼蘼开过，翩翻未能去。落红无数。对粉板香茸，如怨如慕。当时倩女离魂处，萋萋芳草渡。更相将、曲栏深巷，烟丛探晓露。秋千庭院悄无人，隔花临定稿，可怜毫素。珊瑚管，芙蓉水，细渲轻注。显平日、诗中有画，特画出、诗中飞动趣。但看取、绿芜一片，王孙归去路。
芳草
作者：奕绘
朝代：清

数良辰、又逢春晚，茸茸嫩碧初齐。前年南浦别，去年南浦别，怕重提。今年南浦上，惹离情、锦字慵题。杨柳外、山羊暧卧，骏马骄嘶。萋萋。谁家闲姊妹，衬莲步、绿软红低。桃花人面好，杏花云髻重，踏遍长堤。俊游应记取，占芳踪、十里香泥。归来梦、谢家池畔，宋玉墙西。
菩萨蛮二首
作者：奕绘
朝代：清

愔愔巷陌初残夜，月儿过了当头也。钟鼓万家眠，乌啼霜满天。谁家红玉烛，双照鸳鸯宿。车马早朝时，衾窝暧不知。如何便是西来意，待君吸尽西江水。空谷不能响，问心休问僧。华严八十卷，法界如轮转。成怫莫嫌迟，蒲团坐破时。
菩萨蛮二首·其一
作者：奕绘
朝代：清

愔愔巷陌初残夜，月儿过了当头也。钟鼓万家眠，乌啼霜满天。谁家红玉烛，双照鸳鸯宿。车马早朝时，衾窝暧不知。
菩萨蛮二首·其二
作者：奕绘
朝代：清

如何便是西来意，待君吸尽西江水。空谷不能响，问心休问僧。华严八十卷，法界如轮转。成怫莫嫌迟，蒲团坐破时。
薄倖
作者：奕绘
朝代：清

骨销魂醉。看不足、娉婷妩媚。秋心才逗，便带艳情酸意。记个侬、新样勾描，金针曾把花儿刺。叹解佩人遥，斗蛩期近，门巷静愔愔地。尽对着、花如绣，都变作、闲愁滋味。风清露又冷，红娇绿滴，前身点点相思泪。有人怜未。为垂丝贴梗，春来享尽繁华事。芳名漫道，知是谁家小字。
蝶恋花
作者：奕绘
朝代：清

月儿不似当时满，水佩风裳，幽恨填秋馆。松柏西冷谁与伴，魂兮何处归来缓。红豆玲珑闲旧管，青冢黄昏，省识而今懒。多病多愁亲药盌，烟绵白骨何尝暖。
蝶恋花
作者：奕绘
朝代：清
体裁：词

月儿不似当时满，水佩风裳，幽恨填秋馆。松柏西冷谁与伴，魂兮何处归来缓。红豆玲珑闲旧管，青冢黄昏，省识而今懒。多病多愁亲药碗，烟绵白骨何尝暖。
西地锦
作者：奕绘
朝代：清

大叶高遮檐角，搭绿阴成幄。灯光闪闪，窗风一线，雨声初作。点点浪浪合柏，似琼云响乐。寸心抱得生机足，却无心可剥。
西江月二首
作者：奕绘
朝代：清

豆圃人归鸟下，草衣翁醉童扶。相逢邻里笑胡卢，野史盲词今古。白酒前村最好，清风此地真无。夕阳欲落黑云铺，八九夜来风雨。试味醇乎醇者，先须彻底澄清。清醇养得太和成，是谓酒中之圣。壶里乾坤颠倒，人间甲子留停。好风飘荡酒帘轻，醉入华光禅定。
西江月二首·其一
作者：奕绘
朝代：清

豆圃人归鸟下，草衣翁醉童扶。相逢邻里笑胡卢，野史盲词今古。白酒前村最好，清风此地真无。夕阳欲落黑云铺，八九夜来风雨。
西江月二首·其二
作者：奕绘
朝代：清

试味醇乎醇者，先须彻底澄清。清醇养得太和成，是谓酒中之圣。壶里乾坤颠倒，人间甲子留停。好风飘荡酒帘轻，醉入华光禅定。
解连环
作者：奕绘
朝代：清

一圆无著。嗟天龙鬼畜，暗中摸索。想老衲、金钩挂处，伴花雨登台，饭香浮钵。潦倒东坡，五戒祖、前身衣脱。认三生故物，探得环时，是我非错。茫茫转轮死活。只胸旁玉在，温润如昨。打不破、圈里机关，更儿女牵缠，酒肉耽搁。项后灵光，险些被、业风吹落。向当中、一敲两段，省伊络索。
贺新郎五首
作者：奕绘
朝代：清

生死无人绾。溯因缘、若无会合，即无离判。一点魂灵投胎后，化出欢娱哀惋。亘百世、牵缠不撕。十二芳年涅盘讫，又何殊、甲子千回换。齐物者，识应远。红尘碧落神仙伴。影珊珊、洞门飞瀑，容颜乍见。万树碧桃花深处，翘楚俨然非幻。至今有、异香盈卷。老梦痕中优昙影，又春风、两度仓庚唤。哀乐事，有涯畔。离垢仙人境。认依稀、素衣缟袂，缤纷交映。十二玉楼春正好，万点轻琼相并。又离合、神光不定。雪溅烟霏香露滴，笑世间、桃李成蹊径。春睡起，晓妆靓。明珠翠羽朝临镜。韵憨憨、疏花隐叶，柔枝出梗。冷游情怀娇态度，不奈迟迟昼永。更不奈、雨多风猛。碧水红栏幽艳处，问个中、风味何人领。请看取，画中影。百日因缘短。有吾家、天游阁里，金铃小犬。两字双鬟为名字，白雪绛云花满。嫩骨肉、周身柔软。不似闾阎凡猫狗，似大方、婢子神轻茜。娇态度，好头面。黄泉一去呼难转。尚依稀、衔裾入袖，泥人哀恋。昨日分明怀中抱，今夕云何不见。早瘗向、柳阴庭院。示一口田埋薄命，古佛幢、一架荼蘼畔。有佛性，作词挽。十载娴风雅。计年来、消磨壮志，一编灯下。杜甫文章千古事，叹息谁为知者。唱白雪、而今和寡。盖世奇才应有数，怅凄凉、风雨悲歌夜。醉梦语，醒堪伯。秋虫春鸟镏铢攒。问何如、师王游戏，将军叱咤。忠雅清刚前聚在，已被庸流嘲骂。算只有、寸心非假。旧稿改完仍自读，论编诗、种树吾方暇。酌斗酒，对花写。花落香难化。费词仙、移宫换羽，文心牵挂。骨冷西江一片月，寂历空城潮打。二百载、沉沉幽夜。骚客美人同一恨，恨英灵、误向狂且嫁。如是死，甘心也。盲流兀自称徐马。尽堪消、奸雄夫妇，同科嘲骂。三代而还贤圣远，褒贬讵分真假。拂粉版、赓歌吾且。碧血荒凉独不见，咸斯文、热泪婆娑下。蒋氏子，何为者。
贺新郎五首·其一
作者：奕绘
朝代：清

生死无人绾。溯因缘、若无会合，即无离判。一点魂灵投胎后，化出欢娱哀惋。亘百世、牵缠不撕。十二芳年涅盘讫，又何殊、甲子千回换。齐物者，识应远。红尘碧落神仙伴。影珊珊、洞门飞瀑，容颜乍见。万树碧桃花深处，翘楚俨然非幻。至今有、异香盈卷。老梦痕中优昙影，又春风、两度仓庚唤。哀乐事，有涯畔。
贺新郎五首·其三
作者：奕绘
朝代：清

百日因缘短。有吾家、天游阁里，金铃小犬。两字双鬟为名字，白雪绛云花满。嫩骨肉、周身柔软。不似闾阎凡猫狗，似大方、婢子神轻茜。娇态度，好头面。黄泉一去呼难转。尚依稀、衔裾入袖，泥人哀恋。昨日分明怀中抱，今夕云何不见。早瘗向、柳阴庭院。示一口田埋薄命，古佛幢、一架荼蘼畔。有佛性，作词挽。
贺新郎五首·其二
作者：奕绘
朝代：清

离垢仙人境。认依稀、素衣缟袂，缤纷交映。十二玉楼春正好，万点轻琼相并。又离合、神光不定。雪溅烟霏香露滴，笑世间、桃李成蹊径。春睡起，晓妆靓。明珠翠羽朝临镜。韵憨憨、疏花隐叶，柔枝出梗。冷游情怀娇态度，不奈迟迟昼永。更不奈、雨多风猛。碧水红栏幽艳处，问个中、风味何人领。请看取，画中影。
贺新郎五首·其五
作者：奕绘
朝代：清

花落香难化。费词仙、移宫换羽，文心牵挂。骨冷西江一片月，寂历空城潮打。二百载、沉沉幽夜。骚客美人同一恨，恨英灵、误向狂且嫁。如是死，甘心也。盲流兀自称徐马。尽堪消、奸雄夫妇，同科嘲骂。三代而还贤圣远，褒贬讵分真假。拂粉版、赓歌吾且。碧血荒凉独不见，咸斯文、热泪婆娑下。蒋氏子，何为者。
贺新郎五首·其四
作者：奕绘
朝代：清

十载娴风雅。计年来、消磨壮志，一编灯下。杜甫文章千古事，叹息谁为知者。唱白雪、而今和寡。盖世奇才应有数，怅凄凉、风雨悲歌夜。醉梦语，醒堪伯。秋虫春鸟镏铢攒。问何如、师王游戏，将军叱咤。忠雅清刚前聚在，已被庸流嘲骂。算只有、寸心非假。旧稿改完仍自读，论编诗、种树吾方暇。酌斗酒，对花写。
辘轳金井
作者：奕绘
朝代：清

冥冥秋雨，立秋天、虚馆寂无人到。一阵凉风，落槐花多少。帘栊静悄，映惨绿、薜萝墙好。满院蛙声，喧阗聒耳，不成腔调。昏昏昼眠乍觉，喜唱予和汝，词律精妙。衰病相怜，幸此身未老。休官即早。胜束带、登车清晓。明日天晴，西山爽气，撩人怀抱。
遐方怨
作者：奕绘
朝代：清

西陵道，易水涯。古城余坏壁，秋麦忍僵茅。团团初日吐金华，高高峰顶生紫霞。北风冷，夕吸斜。路上无闲汉，山边得酒家。行人犹自逐归鸦，归鸦栖遍枯树杈。
醉红妆
作者：奕绘
朝代：清

良乡塔上古砖红，祝私心，笑正隆。良乡坡下古营空，唐贞观，伐辽东。良乡城外古行宫，劳将士，告成功。白头父老识高宗，四十载，旧雄风。
醉蓬莱
作者：奕绘
朝代：清

正一轮明月，两袖清风，画栏同倚。天上三星，照夜凉词丽。锦瑟高张，金樽共酌，作风流高会。对酒当歌，看花秉烛，谁知吾意。老境侵寻，诗情豁落，忽忽流光，去如流水。屈指而今，几美人高士。醉把花枝，狂挥兔颖，任墨痕翻袂。莫负良辰，明朝月出，约重来是。
采桑子
作者：奕绘
朝代：清

冷金笺纸湘妃竹，一十三行。写上吟章，双款分明哑谜藏。莲花小印刚刚印，叠扇张皇。转过回廊，卐字栏干亚字墙。
金明池
作者：奕绘
朝代：清

不断蝉声，无拘蝶梦，相约看花韦杜。停车访、荒庄乔木，下马叩、芜围尺五。对虚亭、半亩莲塘，似在野、遗贤幽居遐举。有列坐名嫒，初逢秀士，把钓三家儿女。遂踏危桥寻古路。共指点西山，烟峦清楚。感人世、流光迅羽，且对酒、狂歌醉舞。记盍簪、高会城南，尽公子王孙，良朋仙侣。看树杪斜阳，重城欲闭，冠盖相望归去。
金错刀二首
作者：奕绘
朝代：清

白团扇，画里诗。写将春色入花枝。碧跗浅浅初开候，红萼酣酣欲褪时。真面目，好丰姿。胜他铁梗与金丝。一双翠鸟花间宿，同类相亲本不奇。春将半，天气新。清闲颇胜去年身。桃花流水游何处，燕子东风乐最真。世上少，百岁人。兴来莫厌酒沾唇。渺焉生死寻常事，物我乾坤万古春。
金错刀二首·其一
作者：奕绘
朝代：清

白团扇，画里诗。写将春色入花枝。碧跗浅浅初开候，红萼酣酣欲褪时。真面目，好丰姿。胜他铁梗与金丝。一双翠鸟花间宿，同类相亲本不奇。
金错刀二首·其二
作者：奕绘
朝代：清

春将半，天气新。清闲颇胜去年身。桃花流水游何处，燕子东风乐最真。世上少，百岁人。兴来莫厌酒沾唇。渺焉生死寻常事，物我乾坤万古春。
长亭怨慢
作者：奕绘
朝代：清

可怜见、纤腰新柳。一度春来，一番消瘦。拂面风微，眉儿不展眼儿溜。桃花轻薄，料知道、侬心有。客舍别离难，愿更尽、灞橘杯酒。去后。望征尘渐远，犹把长条在手。青青一树，将愁绪、向谁分剖。怎禁得、隔叶黄鹂，掉簧舌、也都成偶。问飞絮魂灵，能向梦中来否。
长相思三首
作者：奕绘
朝代：清

南望山，北望山，四面重重叠叠山。黄发脚底山。昨游山，今游山，闻道天台亦好山。明朝更上山。一峰秋，万峰秋，白露为霜草树秋。西风刮面秋。寓园秋，故园秋，学道论文三十秋。浮生知几秋。一峰阴，一峰晴，破碎斜阳片段明。风云无定形。近山开，远山迎，西北群山无数层。东方已见星。
长相思三首·其一
作者：奕绘
朝代：清

南望山，北望山，四面重重叠叠山。黄发脚底山。昨游山，今游山，闻道天台亦好山。明朝更上山。
长相思三首·其三
作者：奕绘
朝代：清

一峰阴，一峰晴，破碎斜阳片段明。风云无定形。近山开，远山迎，西北群山无数层。东方已见星。
长相思三首·其二
作者：奕绘
朝代：清

一峰秋，万峰秋，白露为霜草树秋。西风刮面秋。寓园秋，故园秋，学道论文三十秋。浮生知几秋。
阮郎归
作者：奕绘
朝代：清

石桥南畔第三株，至今犹未枯。满天风雨润龙须，羞称秦大夫。密处密，疏处疏，白云遮欲无。昼师颇费好功夫，数枝云所余。
陌上花
作者：奕绘
朝代：清

写将玉蕊齐飞，疑是侍儿偷扑。顾影娉婷，一对一双追遂。斜翻侧掠仍多事，更向花房同宿。算人间只有，太常仙子，受全清福。阅群芳、自碧桃红杏，挨到岭梅篱菊。霞帔霓裳，五色麻姑裙幅。蒙茸低衬苍苔浅，风起香粮吹足。惜娇姿合伴，桂楝兰桡，荷衣蕙服。
雨中花慢
作者：奕绘
朝代：清

媚日芳条，羞风密瓣，明榴初吐红酣。任天袍争妒，裙褶相参。照眼浓垂匝匼，堆鬟淡助鬖䰐。记移根故国，长风万里，大海东南。十分妖艳，一种鲜柔，百般花卉都惭。争比得、神仙富丽，儿女娇憨。无数丹房结子，有情芳草宜男。嫩凉天气，霜枝自绽，沁齿芳甘。
霓裳中序第一
作者：奕绘
朝代：清

幽姿那忍折，过了清明花弄雪。墙角淡妆皎洁，爱过雨黄昏，闭门时节。晶帘映彻，透一枝、春色明灭。销魂处、晶莹泪眼，比喻最亲切。饶舌。本来无说。问何处、尘埃点绝。都无花果分别，花自情开，果自情结。有情无胜劣，只净果、能消内热。耆阇窟、如来拈后，一笑悟禅悦。
青玉案二首
作者：奕绘
朝代：清

和阗玉似梅花白，便琢作、梅花式。一朵特肥余朵弱。其容一掬，其周一尺，插个匙儿得。进华秋露亲斟酌，冰雪肌肤沁香墨。净几明窗端砚侧。用来一滴，看来一色，神物天然合。断云疏雨梧桐院，更零落、闲花片。一径芳苔随步软。樱桃红滴，芭蕉绿展，蛱蝶深深见。薰风又逐年光转，手把轻罗小团扇。新霁暮天澄碧远。曲栏干外，一双飞燕，斑竹垂帘卷。
青玉案二首·其一
作者：奕绘
朝代：清

和阗玉似梅花白，便琢作、梅花式。一朵特肥余朵弱。其容一掬，其周一尺，插个匙儿得。进华秋露亲斟酌，冰雪肌肤沁香墨。净几明窗端砚侧。用来一滴，看来一色，神物天然合。
青玉案二首·其二
作者：奕绘
朝代：清

断云疏雨梧桐院，更零落、闲花片。一径芳苔随步软。樱桃红滴，芭蕉绿展，蛱蝶深深见。薰风又逐年光转，手把轻罗小团扇。新霁暮天澄碧远。曲栏干外，一双飞燕，斑竹垂帘卷。
题高邮王宽甫敬之小言集
作者：奕绘
朝代：清

令兄司空古君子，弱不胜衣学有以。六书诘训旧家传，自言更有能诗弟。使还有约相继来，律中蕤宾谐宫徵。书巢近作有精妙，老更成能何所似。兰蕙丛生山之阿，江汉滔滔濯秋水。我读先生漫笔作，孤芳狷洁离尘世。又读先生水来谣，高歌慷慨思经济。纷纷俗子何足云，茫茫古人呼不起。东山有客狂且痴，未识君面见君诗。知君亦是栖栖者，何日相逢把酒卮。
风入松三首
作者：奕绘
朝代：清

前身得道许旌阳，高尚不佯狂。黄尘车马长安道，武选司、沦谪仙郎。弱冠春风及第，朱衣前辈焚香。翠箫渔笛好词腔，鸣凤韵锵锵。夙缘遇我如相识，泻胸中、万斛沧浪。寄语枣花帘下，何时得佩双璜。时新花样满肩挑，红烛小双包。绣球菱角花篮子，更累垂、满架葡萄。火判朱衣宝带，天官羽葆云轺。风输走马阅前朝，灯市摁星桥。春风十里春明路，簇春光、万盏高烧。凤辇鳌山旧梦，千金一刻今宵。万年甲子侍灯筵，正殿好泰天。九州清宴亲藩宴，梦依稀、玉盏金盘。向晚西园烟火，来庭四海衣冠。不才谢病已三年，老宿半凋残。逢人每问朝廷事，但传闻、不似从前。搔首太平湖上，祧灯自理残编。
风入松三首·其一
作者：奕绘
朝代：清

前身得道许旌阳，高尚不佯狂。黄尘车马长安道，武选司、沦谪仙郎。弱冠春风及第，朱衣前辈焚香。翠箫渔笛好词腔，鸣凤韵锵锵。夙缘遇我如相识，泻胸中、万斛沧浪。寄语枣花帘下，何时得佩双璜。
风入松三首·其三
作者：奕绘
朝代：清

万年甲子侍灯筵，正殿好泰天。九州清宴亲藩宴，梦依稀、玉盏金盘。向晚西园烟火，来庭四海衣冠。不才谢病已三年，老宿半凋残。逢人每问朝廷事，但传闻、不似从前。搔首太平湖上，祧灯自理残编。
风入松三首·其二
作者：奕绘
朝代：清

时新花样满肩挑，红烛小双包。绣球菱角花篮子，更累垂、满架葡萄。火判朱衣宝带，天官羽葆云轺。风输走马阅前朝，灯市摁星桥。春风十里春明路，簇春光、万盏高烧。凤辇鳌山旧梦，千金一刻今宵。
高山流水二首
作者：奕绘
朝代：清

那伽大定极清凉。迥超乎、赤黑青黄。一点菩提心，忽凝作草头霜。忽飞出、百道寒芒。寒芒内，芬陀零乱，鸑鷟翱翔。遇牧牛童女，稽首雪山王。茫茫。真如梦如幻，如泡影、露电流光。一撮土之多，霎时间、微妙严庄。从定起，皂已身心齐化，物我相忘。便随波逐浪，大海水无量。山楼四面敞清风。俯深林、户牖玲珑。雨后一凭栏，直望尽海云东。栏干外、影接垂虹。夕阴转，满壑松涛浩浩，花露濛濛。拥邺侯书架，老我此楼中。从容。启云窗高朗，微凉夜、秋纬横空。襟袖拂星河，鸡三唱、晓日通红。同志者、二三良友，侍立青童。问茫茫宇宙，屈指几豪雄。
高山流水二首·其一
作者：奕绘
朝代：清

那伽大定极清凉。迥超乎、赤黑青黄。一点菩提心，忽凝作草头霜。忽飞出、百道寒芒。寒芒内，芬陀零乱，鸑鷟翱翔。遇牧牛童女，稽首雪山王。茫茫。真如梦如幻，如泡影、露电流光。一撮土之多，霎时间、微妙严庄。从定起，皂已身心齐化，物我相忘。便随波逐浪，大海水无量。
高山流水二首·其二
作者：奕绘
朝代：清

山楼四面敞清风。俯深林、户牖玲珑。雨后一凭栏，直望尽海云东。栏干外、影接垂虹。夕阴转，满壑松涛浩浩，花露濛濛。拥邺侯书架，老我此楼中。从容。启云窗高朗，微凉夜、秋纬横空。襟袖拂星河，鸡三唱、晓日通红。同志者、二三良友，侍立青童。问茫茫宇宙，屈指几豪雄。
高阳台
作者：奕绘
朝代：清

粉妒胸酥，红欺腮玉，芳情一翻柔纤。倩女心痴，返魂苏小坟尖。轻盈万点随流水，待招来、高挂晴帘。怅飞花，愁也厌厌，病也厌厌。黯然蝶掠蜂黏。又绊游丝浪絮，飘荡相兼。清明近也，一抔净土谁添。前身萼绿埋香冢，长兰苗、露泪犹甜。吊春归，才卷珠帘，又下珠帘。
鬓边华
作者：奕绘
朝代：清

晚风微雨过了。见六出、簪轻玉小。小名儿、编上新词，只愁是、前人未道。试将清夜迎来，伴薛姊、深宫窈窕。便何让、桃叶桃根，对银烛、庞儿越俏。
鱼游春水
作者：奕绘
朝代：清

飞天夜叉使，赫赫毗沙门太子。排空驭气，风火双轮而已。尘世多情一线牵，石壁无碍长枪指。大道圆成，神通如此。画就人间片纸，五色陆离斜阳里。纷纷渔妇提篮，钟馗吃鬼。招呼邻舍儿童问，那及天王小郎美。风弦鸣处，碧霄如水。
鹊桥仙
作者：奕绘
朝代：清

轻雷挟雨，流云欺月，彩凤身无双翼。银河安得好风吹，不相见、不如不识。人间路杳，天边期近，望断燕南赵北。痴牛呆女盼终年，只一日、相逢难得。
鹧鸪天二十二首
作者：奕绘
朝代：清

花押分门御笔肥，竹竿勾勒粉霜微。汴梁未破金兵远，不画军储只画鸡。清醮罢，谏书稀。浓梢墨尾势如飞。凄凉老向黄龙府，故国鸡声逐梦归。一曲春灯选妓陪，八旬老子讲经回。休争臧谷亡羊异，书画曾亡宋国来。全羽翼，好冠腮。将雏大似靖康哀。流传七百年前迹，供取晴窗一展开。正月高枝渐发黄，大堤官路各成行。承恩最是西园柳，火树春灯夜照将。生机动，气昌昌。天街酥雨草初芒。一年好处无过此，绝胜秋风踠地长。二月都门柳发芽，轻寒不损野桃花。素襟红服双双燕，飞入春城勋旧家。黄金嫩，绿烟遮。千红万紫不如他。前身定与浮萍约，不住山阿住水涯。三月长条长未齐，枯椿老干竞生稊。东风不管春深浅，摇动千丝与万丝。新雨歇，杏花稀。王孙白马络金羁。踏青士女齐回首，惊起沙禽拍浪飞。四月杨花飞满塘，漫天扑地太颠狂。秋江依样芦花泊，自是人心异暧凉。画眉短，画眉长。三眠三起费商量。远山近柳凭君看，不及蛾眉古澹装。五月鸣蜩满上林，龙舟竞渡五湖心。休夸琼岛能清暑，苕霅双溪水更深。清颍曲，大江浔。垂垂万树密难寻。冰盘退食中朝贵，应羡披蓑卧柳阴。六月深丛乱噪蝉，树腰多系采莲船。晚来雷雨风如吼，吹损长条太可怜。穿肥鲤，赠行鞭。庾郎憔悴损中年。算来野柳输宫柳，水阁风清舞袖边。七月垂杨绿尚匀，新秋爽气胜新春。寒蝉白鹭清如许，人面宫腰瘦几分。天涯路，十由旬。登山临水送行人。西风吹醒黄粱梦，饱吃西瓜坐树根。八月秋分白露交，荒江古渡雨潇潇。此时有客推篷看，千里寒云没柳梢。商人妇，独魂销。芦花枫叶乍长宵。琵琶弦上分明语，年少丰姿柳样娇。九月枝条和叶黄，翛翛五柳对门墙。白衣送酒先生笑，烂醉东篱又一场。菊盈把，收新粮。五儿嬉戏五株旁。要知沮溺终山泽，远胜韩彭应帝王。十月天寒木叶稀，江干老柳独依依。莺簧燕剪归何处，大柚红柑此一时。枝矗矗，雪霏霏。冰床稳曳看冰嬉。平生故习难忘甚，梦到阴山雪打围。十一月中北地寒，岭南天气始穿绵。椎牛打鼓刘三妹，枯木寒鸦赵大年。一阳复，六阳连。群阴剥尽性光圆。梅须柳眼含生意，画入图中九九圈。十二月多先立春，子年生下丑年人。章台柳色迎年绿，庾岭梅花隔岁芬。将进酒，莫辞频。攀条愁杀老桓温。奸雄度量从来窄，江上阳枝万古新。菜熟蒸笼已放香，全真蜂拥过斋堂。万民衣食长生术，百代神仙古道场。新岁月，旧诗章。细参淘米去沙方。愚夫苦行真无益，请看衰庸赤脚王。砚水今晨始见冰，桑蚕绵袄制来精。三军挟纩推仁惠，四海同袍尽弟兄。多裘愿，广厦情。御风叠雪六铢轻。可怜天下无衣子，独守寒窗过一生。惊蛰先开荠菜花，一年春事渐繁奢。相思河畔青青草，独秀溪边嫩嫩芽。闲意态，野生涯。盈筐荐饭美无加。世间一种甜滋味，留与高人子细夸。日日无为无不为，偶春傀儡逐群儿。千年野史同春梦，百变妖精亦太奇。花虎豹，美狐狸。战争揖让不成仪。喧阗下里巴人曲，耽合闲眼一顷时。雨后葵花似淡金，道装宜浅不宜深。百年几度题佳句，万物同怀向日心。真面目，寸光阴。一回头顷去来今。满墀秋色谁宾主，相伴黄冠有玉簪。片片朝霞接晚霞，仙人五日炼丹砂。无双海外延年药，第一人间宜子花。攒密辩，吐新芽。通红照眼且休夸。凉风枝上霜皮拆，满腹琼浆沁齿牙。臭腐神奇变化常，甘平黄豆转酸浆。挑来元日曹公观，制自谁家老磨房。君不见，淮南王。枕中鸿宝秘仙方。一炉文火延年药，富贵痴人不解尝。耿耿离怀两月余，雨中接得故人书。海棠花下题诗句，文选楼中问起居。闲岁月，病身躯。春风弹指忆当初。相知四海如君少，南北音书万莫疏。
鹧鸪天二十二首·其一
作者：奕绘
朝代：清

花押分门御笔肥，竹竿勾勒粉霜微。汴梁未破金兵远，不画军储只画鸡。清醮罢，谏书稀。浓梢墨尾势如飞。凄凉老向黄龙府，故国鸡声逐梦归。
鹧鸪天二十二首·其七
作者：奕绘
朝代：清

五月鸣蜩满上林，龙舟竞渡五湖心。休夸琼岛能清暑，苕霅双溪水更深。清颍曲，大江浔。垂垂万树密难寻。冰盘退食中朝贵，应羡披蓑卧柳阴。
鹧鸪天二十二首·其三
作者：奕绘
朝代：清

正月高枝渐发黄，大堤官路各成行。承恩最是西园柳，火树春灯夜照将。生机动，气昌昌。天街酥雨草初芒。一年好处无过此，绝胜秋风踠地长。
鹧鸪天二十二首·其九
作者：奕绘
朝代：清

七月垂杨绿尚匀，新秋爽气胜新春。寒蝉白鹭清如许，人面宫腰瘦几分。天涯路，十由旬。登山临水送行人。西风吹醒黄粱梦，饱吃西瓜坐树根。
鹧鸪天二十二首·其二
作者：奕绘
朝代：清

一曲春灯选妓陪，八旬老子讲经回。休争臧谷亡羊异，书画曾亡宋国来。全羽翼，好冠腮。将雏大似靖康哀。流传七百年前迹，供取晴窗一展开。
鹧鸪天二十二首·其二十
作者：奕绘
朝代：清

片片朝霞接晚霞，仙人五日炼丹砂。无双海外延年药，第一人间宜子花。攒密辩，吐新芽。通红照眼且休夸。凉风枝上霜皮拆，满腹琼浆沁齿牙。
鹧鸪天二十二首·其二十一
作者：奕绘
朝代：清

臭腐神奇变化常，甘平黄豆转酸浆。挑来元日曹公观，制自谁家老磨房。君不见，淮南王。枕中鸿宝秘仙方。一炉文火延年药，富贵痴人不解尝。
鹧鸪天二十二首·其二十二
作者：奕绘
朝代：清

耿耿离怀两月余，雨中接得故人书。海棠花下题诗句，文选楼中问起居。闲岁月，病身躯。春风弹指忆当初。相知四海如君少，南北音书万莫疏。
鹧鸪天二十二首·其五
作者：奕绘
朝代：清

三月长条长未齐，枯椿老干竞生稊。东风不管春深浅，摇动千丝与万丝。新雨歇，杏花稀。王孙白马络金羁。踏青士女齐回首，惊起沙禽拍浪飞。
鹧鸪天二十二首·其八
作者：奕绘
朝代：清

六月深丛乱噪蝉，树腰多系采莲船。晚来雷雨风如吼，吹损长条太可怜。穿肥鲤，赠行鞭。庾郎憔悴损中年。算来野柳输宫柳，水阁风清舞袖边。
鹧鸪天二十二首·其六
作者：奕绘
朝代：清

四月杨花飞满塘，漫天扑地太颠狂。秋江依样芦花泊，自是人心异暧凉。画眉短，画眉长。三眠三起费商量。远山近柳凭君看，不及蛾眉古澹装。
鹧鸪天二十二首·其十
作者：奕绘
朝代：清

八月秋分白露交，荒江古渡雨潇潇。此时有客推篷看，千里寒云没柳梢。商人妇，独魂销。芦花枫叶乍长宵。琵琶弦上分明语，年少丰姿柳样娇。
鹧鸪天二十二首·其十一
作者：奕绘
朝代：清

九月枝条和叶黄，翛翛五柳对门墙。白衣送酒先生笑，烂醉东篱又一场。菊盈把，收新粮。五儿嬉戏五株旁。要知沮溺终山泽，远胜韩彭应帝王。
鹧鸪天二十二首·其十七
作者：奕绘
朝代：清

惊蛰先开荠菜花，一年春事渐繁奢。相思河畔青青草，独秀溪边嫩嫩芽。闲意态，野生涯。盈筐荐饭美无加。世间一种甜滋味，留与高人子细夸。
鹧鸪天二十二首·其十三
作者：奕绘
朝代：清

十一月中北地寒，岭南天气始穿绵。椎牛打鼓刘三妹，枯木寒鸦赵大年。一阳复，六阳连。群阴剥尽性光圆。梅须柳眼含生意，画入图中九九圈。
鹧鸪天二十二首·其十九
作者：奕绘
朝代：清

雨后葵花似淡金，道装宜浅不宜深。百年几度题佳句，万物同怀向日心。真面目，寸光阴。一回头顷去来今。满墀秋色谁宾主，相伴黄冠有玉簪。
鹧鸪天二十二首·其十二
作者：奕绘
朝代：清

十月天寒木叶稀，江干老柳独依依。莺簧燕剪归何处，大柚红柑此一时。枝矗矗，雪霏霏。冰床稳曳看冰嬉。平生故习难忘甚，梦到阴山雪打围。
鹧鸪天二十二首·其十五
作者：奕绘
朝代：清

菜熟蒸笼已放香，全真蜂拥过斋堂。万民衣食长生术，百代神仙古道场。新岁月，旧诗章。细参淘米去沙方。愚夫苦行真无益，请看衰庸赤脚王。
鹧鸪天二十二首·其十八
作者：奕绘
朝代：清

日日无为无不为，偶春傀儡逐群儿。千年野史同春梦，百变妖精亦太奇。花虎豹，美狐狸。战争揖让不成仪。喧阗下里巴人曲，耽合闲眼一顷时。
鹧鸪天二十二首·其十六
作者：奕绘
朝代：清

砚水今晨始见冰，桑蚕绵袄制来精。三军挟纩推仁惠，四海同袍尽弟兄。多裘愿，广厦情。御风叠雪六铢轻。可怜天下无衣子，独守寒窗过一生。
鹧鸪天二十二首·其十四
作者：奕绘
朝代：清

十二月多先立春，子年生下丑年人。章台柳色迎年绿，庾岭梅花隔岁芬。将进酒，莫辞频。攀条愁杀老桓温。奸雄度量从来窄，江上阳枝万古新。
鹧鸪天二十二首·其四
作者：奕绘
朝代：清

二月都门柳发芽，轻寒不损野桃花。素襟红服双双燕，飞入春城勋旧家。黄金嫩，绿烟遮。千红万紫不如他。前身定与浮萍约，不住山阿住水涯。
黄钟乐
作者：奕绘
朝代：清

满庭烟雨玉苞肥，比到梨花，犹觉此品定仙才。疏朗情形天付与，颠狂风韵世休猜。秋水为神何太洁，高卷珠帘，清晓临镜扫蛾眉。娇过碧桃柔过柳，满怀冰雪向人开。
七弟二十寿辰
作者：奕訢
朝代：清
体裁：七言律诗

名园蔚秀绚秋光，寿客筵开菊正黄。廿载埙篪同砚席，九霄雨露浥琼觞。平原笔力能穿纸，小谢诗才更擅场。圣主恩深垂念切，一编《花萼》许联芳。
新秋集句
作者：奕訢
朝代：清
体裁：七言律诗

鸟临窗语报天晴，冰簟银床梦不成。万物尽遭风鼓动，一生长共月亏盈。时沽村酒当轩酌，自与烟萝结野情。试上层楼情入骨，蝉移高柳送残声。
易州道中咏怀古迹五首用杜工部韵·其一
作者：奕訢
朝代：清
体裁：七言律诗

凄凉百战疮痍地，亘古英雄草莽间。风韵萧萧生易水，云阴漠漠拥燕山。铜驼历劫观兴废，鸿雁忘情自往还。万壑千岩环崱屴，乱峰高耸紫荆关。
易州道中咏怀古迹五首用杜工部韵·其三
作者：奕訢
朝代：清
体裁：七言律诗

两峰削立势如门，隐约林坳见古村。落木远峦烟黯黯，孤城平野月昏昏。朔风似诉燕丹恨，流水难招侠客魂。千载悲歌徒感慨，一镫青史细评论。
易州道中咏怀古迹五首用杜工部韵·其二
作者：奕訢
朝代：清
体裁：七言律诗

黄金台畔足伤悲，盛礼当年比事师。市骏按图来异种，翘材挟策萃同时。卑身厚币殷勤致，雪耻亲贤夙夜思。一陷临淄城七十，垂成功业误多疑。
易州道中咏怀古迹五首用杜工部韵·其五
作者：奕訢
朝代：清
体裁：七言律诗

移祸丧身何计拙，田光智勇岂言高。欲同楚国称三户，竟使秦兵虏二毛。虚掷头颅伤长者，枉求匕首副儿曹。阿房一样成焦土，漫诩长城缔造劳。
易州道中咏怀古迹五首用杜工部韵·其四
作者：奕訢
朝代：清
体裁：七言律诗

荆客轻生辞故国，就车慷慨向秦宫。咸阳设险三关上，督亢全抛半幅中。酒市高歌空侠士，花源避世说渔翁。未能拔剑如曹刿，胜负兴亡一梦同。
琉璃河口占
作者：奕訢
朝代：清
体裁：七言绝句

山尖霮䨴含青霭，林外苍茫罨晓烟。两岸荻花秋瑟瑟，数行雁字点晴天。
赠李少荃相国集句十二韵
作者：奕訢
朝代：清
体裁：五言排律

霁景牵诗兴，氤氲暖碧空。花光晴漾漾，春气又融融。霖雨思贤佐，天人得大通。多才兼将相，旌节屡西东。玉勒浮云骑，金鞍明月弓。钧衡持国柄，豪杰自牢笼。坐见威棱洽，夷情草偃同。定功彰武事，非是为獯戎。晤语方明志，邕言让在躬。剧谈推曼倩，饮酒忆陶公。达士心无滞，吾生学养蒙。愿陪歌赋末，下曲本难工。
鉴园遣兴集句·其一
作者：奕訢
朝代：清
体裁：五言律诗

积感深于海，抛杯泻玉缸。山公能饮酒，谢守但临窗。星转银河夕，风欹翠竹矼。未霜荷已败，溪鸟不成双。
鉴园遣兴集句·其三
作者：奕訢
朝代：清
体裁：五言律诗

自顾才能少，非关养性灵。乱鸦投落日，孤鹤在高冥。乘月托宵梦，焚香阅道经。百年夜销半，生事感浮萍。
鉴园遣兴集句·其二
作者：奕訢
朝代：清
体裁：五言律诗

白屋悬尘榻，情忘趣转閒。感时空寂寞，因病纵疏顽。窗外皆连水，墙头亦有山。偶来松树下，新月照澄湾。
鉴园遣兴集句·其四
作者：奕訢
朝代：清
体裁：五言律诗

永怀愁不寐，挑尽草堂镫。半月无双影，看心是一乘。离情欲寄鸟，吟客静于僧。到处慵开口，忘言少爱憎。
九日紫碧山房用杜甫诗韵得二律
作者：奕詝
朝代：清

楼高始觉太虚宽，无限诗情结古欢。此日登临供点笔，何人酩酊倩扶冠。千峰耸翠澄秋宇，一雁遥空送早寒。处处茅檐真乐意，《豳风》图画坐中看。雅集山庄礼数宽，惊人老句寄遥欢。凭将往代忠兼讽，好励今时衣与冠。玉岭鸦翻余落日，纸窗虫齧透轻寒。归桡沿路撷芳便，篱菊高低镜里看。
九日紫碧山房用杜甫诗韵得二律·其一
作者：奕詝
朝代：清

楼高始觉太虚宽，无限诗情结古欢。此日登临供点笔，何人酩酊倩扶冠。千峰耸翠澄秋宇，一雁遥空送早寒。处处茅檐真乐意，《豳风》图画坐中看。
九日紫碧山房用杜甫诗韵得二律·其二
作者：奕詝
朝代：清

雅集山庄礼数宽，惊人老句寄遥欢。凭将往代忠兼讽，好励今时衣与冠。玉岭鸦翻余落日，纸窗虫齧透轻寒。归桡沿路撷芳便，篱菊高低镜里看。
和白香山同李十一醉忆元九诗步原韵得二绝句
作者：奕詝
朝代：清

试陟浮图慰旅愁，相亲心迹错觥筹。更因思客频登眺，春雨路逾南郑州。曲江春日不胜愁，西望严城报晓筹。千里神交白傅句，岷山苍翠古时州。
和白香山同李十一醉忆元九诗步原韵得二绝句·其一
作者：奕詝
朝代：清

试陟浮图慰旅愁，相亲心迹错觥筹。更因思客频登眺，春雨路逾南郑州。
和白香山同李十一醉忆元九诗步原韵得二绝句·其二
作者：奕詝
朝代：清

曲江春日不胜愁，西望严城报晓筹。千里神交白傅句，岷山苍翠古时州。
挽林则徐联
作者：奕詝
朝代：清
体裁：联

答主恩，清慎忠勤数十年，尽瘁不遑，解组归来，犹自心存君国；殚臣力，崎岖险阻六千里，出师未捷，骑箕化去，空教泪洒英雄。
题同道堂
作者：奕詝
朝代：清

戊申赐额福园居，此日瞻楣犹故予。何意独蒙天眷渥，书名定位溯恩初。
万历十年龙文九子墨
作者：奕譞
朝代：清

麝元香拟熙丰世，龙文脊肖廷圭制。翠黛泥金焕若新，雀屏已改青云第。好事何代无昌言，胡郎承晏评渊源。一朝投赠黟川品，月团声价逾瑶璠。开缄细楷标壬午，摩挲深慨争门户。大奄披猖焰旋消，群工斋醮心诚苦。就中独惜张江陵，冰山十载徒崚嶒。起衰振堕千秋业，好誉居功一字矜。是年朝政如麻乱，新昌彭泽纷凋散。白简青词事叠更，苍崖黄犬心三叹。盈庭抨击祸何深，是非颠倒争驱侵。阃外长传纪效法，宫中犹榜肃雍箴。缅怀砺锐霜毫引，睢阳一斗应立尽。不道葛囊沦落余，尚留乌玦同高隐。飞扬鳞鬣气如兰，珍比渑池赵璧完。吁嗟十顷田芜久，未抵松烟墨一丸。
余十六岁蒙先皇亲授刀法今奉派管理营务每见技艺步法不如内学回思当日深恩慨然有作
作者：奕譞
朝代：清

二百连环法，刀传自内廷。霜锋挥闪烁，宝锷式仪型。上苑松阴碧，离宫草色青。即今修武备，时事此身轻。
入门
作者：奕譞
朝代：清

入门无俗事，第一问梅花。为报茶炉畔，才舒铁干斜。渐为春递信，仍待我归家。亟命开樽酒，相酬萼绿华。
哭殷谱经先生
作者：奕譞
朝代：清

一书报君病，再书报君逝。临风一哭君，别洒无穷泪。萧山文端师，与君朱陈谊。余秀孚敬王，与君青蓝契。从弟蟫斋询，髫龄杖履侍。回首三十年，都成梦泡类。君在心尚酸，君逝心如醉。欲纪君才华，遗集已行世。欲纪君出处，史馆有成例。我但写我悲，一纸祝融畀。倘能达九原，君应为陨涕。
天成寺江山一览阁恭依乾隆壬戌圣制题石壁元韵
作者：奕譞
朝代：清

杰阁枕峦颠，晴开隔宿烟。径如蛇宛转，人似鹤盘旋。绝壁形遮塔，幽禽语和泉。省方全盛世，重感纪元年。
官军攻克金陵诗以志快
作者：奕譞
朝代：清

蛮触纷纭一炬枯，欣传露布达京都。不因尘海欃枪患，肯发天威霹雳诛。十二年华稽国法，九重筹算盼民苏。连营匝合皆精旅，名将风流本宿儒。立帜先登城属汉，挥戈直入地平吴。狼奔豕突氛终扫，鼠尾牛头谶已符。探本穷源恢大业，酬功覃赏壮皇图。摇墀忭舞龙颜近，凤诏遥颁圣泽敷。
月夜偶成
作者：奕譞
朝代：清

卧听鸟雀啄莓苔，睡起松窗素月来。草际蛩喧转幽寂，花间露重为徘徊。恩深暂辍林泉志，事急方知将帅才。淡淡银河舒倦眼，天狼不见见三台。
有会漫书
作者：奕譞
朝代：清

窗下青石盆，其方尺有咫。蓄以小游鱼，盛以清泠水。萧斋薄醉余，寂寂凭栏视。俄从竹篱根，斗出南柯蚁。始则互牴牾，继见一披靡。前者逃仓皇，后者追不止。攀援复争逐，共落石盆里。幸而阵风来，吹堕桃花蕊。二蚁附蕊上，浮沈如有恃。一勺碧纹轻，在蚁沧浪似。一瓣落英飘，在蚁舴艨拟。因思湖海间，从古争不已。才见降帆出，又闻战舰驶。南渡暂偏安，北征甘誓死。叱咤海风生，冲突银涛起。谅在天视之，亦犹此盆耳。
海口夜泊月下望海口占
作者：奕譞
朝代：清

南岸弯环北岸斜，洪涛纵目望无涯。五台旧迹传千古，四海他年或一家。帆影随风轻似鸟，波光映月荡成花。楼船振旅吾何敢，聊说张骞犯斗槎。
航海放歌
作者：奕譞
朝代：清

我曾游徐无，绝顶峰上头。登峰更宿峰之楼。下视众山皆培塿，疑是银涛千里翻清秋。今复跻天桥，危坐入东海。飘飘心迹真仙宰。沧波万叠涌艨艟，又疑云烟出没笼崴嵬。西送月无痕，东瞻日初浴。除却升沈赤白丸，惟有滉瀁一色连天绿。仰寥泬，俯幽宫。神不可召，蠡不可穷。但学谢安石，悠然云海中。不学郭璞狂，浪说蹄涔同。我心先为坡仙得，走笔大书示二客。兹游奇绝冠平生，一言能抵千行墨。涯涘渺不见，仙药安可期？放怀且迈洪流外，看作桑田未变时。
莳花
作者：奕譞
朝代：清

除莠培根辨燠寒，护持少惰色香残。区区草木犹如此，无怪民生得所难。
读史
作者：奕譞
朝代：清

仓卒青冈尽倒戈，功成天幸论非苛。一呼岂料真移陈，万骑谁教竟渡河。儿辈逡巡原愕眙，中军谈笑故婆娑。深谋终许桓宣穆，惭恨犹嫌客气多。
拟古
作者：奕询
朝代：清

青青榆柳阴，上有千叶垂。千叶何蒙密，长养薰风吹。商飙䬃已至，未改旧时姿。岂是能耐寒，摇落未及时。素女报寒信，万叶俄枯萎。徒抱荟蔚姿，独乏傲霜枝。何如松柏坚，三冬冰雪支。幽鸟不择枝，幽花不择地。随处泄天机，自得萧间致。嘹喨偏足听，芬芳不须植。清声尽盈耳，天香正浮鼻。俯仰聊自吟，活泼助诗思。物理贵自然，人为乃其次。策杖入深山，纡迂蹊径窄。越洞复攀岩，副此探幽癖。忽见鹤发人，相窥自林隙。兀坐木石间，手画先天易。举步欲相就，荆榛碍行屐。迂回路几条，相距已咫尺。丘壑犹宛然，其人乃白石。仙踪何杳矣，对此空怅惜。回首暮烟凝，林深日已昃。晴日众卉鲜，芬芳满庭院。秾艳夺天工，枝枝竞葱茜。暇日偶游观，吟时每忘倦。看罢坐幽斋，惜芳心尚恋。移根植盆盎，原期凭揽便。孰意几案间，风露难周遍。灌注恃汲泉，憔悴可立见。殷勤费栽培，人意岂非善。百卉恶咈情，读读《郭驼传》。
拟古·其一
作者：奕询
朝代：清

青青榆柳阴，上有千叶垂。千叶何蒙密，长养薰风吹。商飙䬃已至，未改旧时姿。岂是能耐寒，摇落未及时。素女报寒信，万叶俄枯萎。徒抱荟蔚姿，独乏傲霜枝。何如松柏坚，三冬冰雪支。
拟古·其一
作者：奕询
朝代：清
体裁：古风

青青榆柳阴，上有千叶垂。千叶何蒙密，长养薰风吹。商飙飒已至，未改旧时姿。岂是能耐寒，摇落未及时。素女报寒信，万叶俄枯萎。徒抱荟蔚姿，独乏傲霜枝。何如松柏坚，三冬冰雪支。
拟古·其三
作者：奕询
朝代：清

策杖入深山，纡迂蹊径窄。越洞复攀岩，副此探幽癖。忽见鹤发人，相窥自林隙。兀坐木石间，手画先天易。举步欲相就，荆榛碍行屐。迂回路几条，相距已咫尺。丘壑犹宛然，其人乃白石。仙踪何杳矣，对此空怅惜。回首暮烟凝，林深日已昃。
拟古·其二
作者：奕询
朝代：清

幽鸟不择枝，幽花不择地。随处泄天机，自得萧间致。嘹喨偏足听，芬芳不须植。清声尽盈耳，天香正浮鼻。俯仰聊自吟，活泼助诗思。物理贵自然，人为乃其次。
拟古·其四
作者：奕询
朝代：清

晴日众卉鲜，芬芳满庭院。秾艳夺天工，枝枝竞葱茜。暇日偶游观，吟时每忘倦。看罢坐幽斋，惜芳心尚恋。移根植盆盎，原期凭揽便。孰意几案间，风露难周遍。灌注恃汲泉，憔悴可立见。殷勤费栽培，人意岂非善。百卉恶咈情，读读《郭驼传》。
文中子
作者：奕询
朝代：清

龙门文中子，抱道不出仕。其徒数十人，受学皆正士。天之生才非偶然，佐命兴国资群贤。一朝天命属诸李，房杜王魏各兴起。时王制作焕一新，四海群黎拭目视。文中有徒道不洇，唐祚三百基于此。
苏子卿
作者：奕询
朝代：清

天黄草白寒飞雪，朔风凛凛肌肤裂。独留远塞何时还，长安万里音书绝。牧羝羝不乳，怀乡寸心苦。一轮寒月照征人，岁月消磨十九春。去时少年今老大，归来麟阁衰颜绘。只身全节何艰难，忍死间关此为最。宋之张邵朱弁洪浩，元之郝文忠。多年羁绁异邦士，此心此境先后同。
同余慈柏徐秋雪汤点山游韬光
作者：奚冈
朝代：清

老衲石林迹，诗禅直到今。乱泉双涧落，修竹四山阴。出世消尘劫，频过长道心。同侪多胜概，吾独怅幽襟。
游宝石山
作者：奚冈
朝代：清

我登宝石山，山瘦削寒碧。巍然窣堵坡，天半卓孤立。回飙荡空林，霜叶鸣策策。侧步怯危梯，逼面起苍石。赏奇心固幽，造极境忽辟。属目送飞鸿，烟江一痕隔。冉冉空中云，转瞬已无迹。浮生正如斯，胡为苦行役。不若来山中，优游惬所适。醉卧苍松根，不知烟磬夕。
湖上晚归
作者：奚冈
朝代：清

晚来湖上景，浑似雨中看。云气沈山黑，烟痕带水宽。磬清知寺近，镫远到城难。荡漾凭舟子，孤吟吾自安。
陈春渠先生过冬花庵话旧
作者：奚冈
朝代：清

载酒红桥赋柳枝，廿年回首不堪思。图书已散江淹宅，荷芰应荒山简池。往事孤云无定迹，旧交寒竹有真姿。知君老去情多感，不敢临风诵此诗。
雨过板桥寺
作者：奚自
朝代：清
体裁：五言律诗

古寺隐松篁，藤萝覆短墙。地偏游骑少，僧懒讲台慌。细雨斜侵帽，微风暗袭裳。归心时切切，日夕下牛羊。
潞河泛舟
作者：如松
朝代：清

秋空雁影碧天高，一艇西风水半篙。深柳蝉声鸣断续，蓼花红处识东皋。
燕郊道中雨后作
作者：如松
朝代：清

入秋气已清，马上事东行。蔓草垂墙湿，归云截树平。雨停沙溜浅，风定野蝉鸣。欸乃声声慢，渔舟个个轻。
石门道上作
作者：如松
朝代：清

正月石门道，风梳四野云。水光冰间断，山翠雪平分。远烧明林麓，寒吹失夕曛。垂鞭嘱花柳，不日自芳芬。
九日酬诸子
作者：妙信
朝代：清

不负东篱约，携尊过草堂。远天连树杪，高月薄衣裳。握手经年别，惊心九日霜。诸君才绝世，独步许谁强。
雨窗
作者：妙信
朝代：清

云暝虚窗静，新篁别有情。烟云清古壁，风雨壮江声。有癖酬山水，偷闲断送迎。萧疏且高卧，无意问阴晴。
两鹤
作者：妙复
朝代：清

昔年两白鹤，巢我青松林。夜寒时警露，众壑流清音。一鹤恋故栖，孑焉守云岑。一鹤忽遐举，天路探幽深。神山境恍惚，浩浩谁能寻。惊飙吹未息，素羽愁难任。故林遥待汝，贞此岩阿心。
访山中禅友
作者：妙复
朝代：清

晓爱山气清，晚爱山烟苍。日夕常在山，遂与山相忘。相忘忽相忆，忆我山中客。松扉轻叩声，或恐惊栖翼。
般若招提晓坐
作者：妙惠
朝代：清

夜雨洗山岩，朝来翠独湿。趺坐学观空，清风满香积。正因字本无，而我好翰墨。心即等死灰，未了人间孽。窗竹皆虚心，庭松多劲节。体此长青树，原不在虚实。何况钟鱼间，梵理更无得。坐久闻妙香，慈航如可接。
鹧鸪天·题平原店壁
作者：姑苏女子
朝代：清

弱质深闺十六年。娇羞未敢出堂前。眉颦远道悲新柳，袖捲轻尘拥翠鬟。肠欲断，意悬悬。举头何处是乡关。临妆莫遣红颜照，收拾菱花把剑弹。
卧病
作者：姚世鉴
朝代：清

卧病逾时岁又新，衡门两版绝嚣尘。垂帘怕放东风入，春到贫家不当春。
春感
作者：姚世鉴
朝代：清

东风庭院林莺语，斜日帘栊海燕飞。九十春光今已半，行人到此也应归。
饶州舟次独酌醉后放歌
作者：姚世钧
朝代：清

东风吹我来饶州，因循又作两日留。乍晴乍雨天气换，一杯聊复消牢愁。寓形宇内一瞬耳，双丸毂转如浮沤。春来秋去陋鹒蟀，朝生暮死嗤蜉蝣。我今头颅欻老大，蹉跎壮志无一酬。寻章摘句守矩矱，廋辞谜语工雕搜。有时随俗恣谐谑，浩歌一歌商声讴。贾生泪忍但暗下，班超笔在仍空投。芸窗俯首历几稔，幽忧之疾无从瘳。莺花三月辞故国，飘然来作南楚游。冲风踏浪无不可，三千里路望阻修。蒲帆十幅钓台转，轻舠一叶钱塘浮。饶州自古称上郡，土地则广人民稠。鄱阳澒洞恰绕郭，瑞芝峭削才当楼。兹游信宿敢易视，湖山暂向笔底收。远涉思入女儿港，近眺拟泛琵琶洲。左挈偏提右不落，狂呼惊动东西舟。遥汀鱼跳刀泼刺，垂杨风卷丝飕飗。水天下上黑如漆，严城俄报三更筹。醒无人劝醉莫管，两行银烛开双眸。丈夫意气贵卓荦，安用狭隘趋时流。周身会须罗千骑，当车只合拥八驺。七尽之躯三寸舌，不取相印终封侯。吟成自笑还自泣，金尊重举浇诗喉。身行万里从此始，浩荡莫让波间鸥。
吴兴太守行
作者：姚世钰
朝代：清

唐公多美政，第一数停征。能令一叶荫，遮遍湖州城。湖州本水国，旱潦频相撄。上司入奏报，皇帝蒙嗟矜。救灾议留漕，赈廪开常平。奈何春夏交，雨点天瓢倾。二麦悉烂死，原蚕又无成。县吏夜催租，打门鸡狗惊。不食三日矣，失限罪所丁。民实畏官府，民岂甘敲搒。可怜饥馑迫，始觉性命轻。是时三伏热，触暑如遭烹。尪羸县门集，县官醉方醒。平头摇羽扇，轻风来清泠。翠瓜切片玉，朱李沉寒冰。巍峨坐堂皇，鞭雷车砯砰。扑扶臀无肤，老耄难逃刑。何来朱书符，传自太守厅。吏胥俱蹙额，颜状失狰狞。逝将焚如死，岂意脱然生。退衙遣归农，闾里欢逢迎。忍饥幸少安，两朋宽作程。锄禾分辛苦，补败期秋成。何以报太守，请歌《吴兴行》。不愿公三公，不愿公九卿。愿得长借公，流泽茹溪清。百姓乐复乐，受福惟王明。
哭女三首
作者：姚世钰
朝代：清

十岁言诗有性灵，木兰爱说替耶征。黄泉不是黄河水，闻否耶娘唤女声。贫家生小俭梳妆，竹笥綀裙少盛装。绣得罗襦几回著，送终犹是嫁衣裳。传业方今羡蔡邕，慰情那更比陶公。明知此恨古人少，哭女偏当无子翁。
哭女三首·其一
作者：姚世钰
朝代：清

十岁言诗有性灵，木兰爱说替耶征。黄泉不是黄河水，闻否耶娘唤女声。
哭女三首·其三
作者：姚世钰
朝代：清

传业方今羡蔡邕，慰情那更比陶公。明知此恨古人少，哭女偏当无子翁。
哭女三首·其二
作者：姚世钰
朝代：清

贫家生小俭梳妆，竹笥綀裙少盛装。绣得罗襦几回著，送终犹是嫁衣裳。
将至扬州与家人病中别
作者：姚世钰
朝代：清

暮齿千行泪，新年百病身。自然憔悴尽，何待别离频。药裹关心劝，衣装倩手纫。平安早相报，江上有春鳞。
东平诗百首录二·其一
作者：姚世靖
朝代：清
体裁：七言绝句

帘前倚醉一悲歌，自捲虾须入绮罗。红烛背人偷验取，砑缭绫上旧恩多。
东平诗百首录二·其二
作者：姚世靖
朝代：清
体裁：七言绝句

墉宫背烛几凄凄，传与青衫验旧啼。二十七年惆怅事，春风开遍野棠梨。
今昔行悲老妪篇
作者：姚世靖
朝代：清
体裁：古风

春风老妪悲南陌，泪如连丝啼不得。曾是朱门旧日人，今来宛转无衣食。忆昔尚书全盛时，雁行珠履何差池。连云甲第倚云汉，中有金屋多蛾眉。葳蕤锁钥黄金铺，屈戍盘龙双辘轳。南窗北牖隐相望，惟容此妪当关呼。昼逐琼筵洗凿落，夜趋绮帐拂流苏。是时竹马余翩翩，乌衣伯仲群少年。竞赌罗囊走堂下，独成蜡凤戏阶前。中间令弟托心素，春草西堂梦佳句。突兀应高定国闾，悲凉却扫延年墓。一别人琴遂杳然，百年书籍终谁付。山阳思旧空笛声，平原叹逝徒词赋。昔日池台生棘榛，清歌妙舞共灰尘。龙钟白首还沦落，乞食常从旧比邻。吁嗟世事无不有，海水蓬莱几回首。茂陵高卧马相如，终年消渴长著书。因风为问青云客，何处红尘无覆车。
客至·其一
作者：姚世靖
朝代：清
体裁：五言律诗

颇似嵇康懒，经旬一上台。清斋寒食过，多病故人来。草爱春阴合，花看暮雨开。相将话残烛，夜半有轻雷。
客至·其二
作者：姚世靖
朝代：清
体裁：五言律诗

十七始登楼，垂帘不上钩。与郎香蔽膝，报妾玉搔头。宝镜开明月，罗裙剪石榴。画眉何太晚，人为早朝留。
忆旧
作者：姚世靖
朝代：清
体裁：七言律诗

十三词赋已知名，日日金丸逐晓莺。杨柳河桥春试马，杏花楼阁夜闻筝。当年断梦随寒雨，几处伤心为月明。最是红颜易零落，秋风黄叶怅平生。
春莫曲
作者：姚世靖
朝代：清
体裁：古风

江南绿晓天丝香，晴渚无人兰叶长。蜂尾娇狞扑花去，交交斗鸭回金塘。樱桃委坠红珠冻，榆荚如钱压莺梦。绮榭频搴银蒜条，湘川一幅帘旌动。麝煤小字丁香匀，绿绣罗裳持寄人。荆云蜀雨不知处，鲤鱼六六腥红鳞。倾城面背阑干曲，浅碧海绡春一束。楼外鞦韆拂地垂，烟纱漠漠啼香玉。
江亭
作者：姚世靖
朝代：清
体裁：五言律诗

地僻闭门久，草深花满台。夕阴连海润，江涨郁春雷。鸟啄蒲苗下，鱼翻荇叶来。虚亭捲帘坐，迟客共新醅。
自解
作者：姚世靖
朝代：清
体裁：七言律诗

五十王融较半非，高阳穷鬼况因依。直教芜秽连荒径，更遣飘摇到敝衣。白发渐生妻子笑，黄金欲尽故人稀。只馀赋草为云气，山雨来时千丈飞。
闻鹃
作者：姚佺
朝代：清
体裁：五言绝句

何事催归鸟，钩辀唤我频。故园经战后，归去巷无人。
一半儿词·玉、纯、素、北四君，除夕置酒饯岁，余以萝菔解酲，素曰：「先生食三枚，有半矣，毋乃多乎？」因感半意，戏填此阕
作者：姚倚云
朝代：清
体裁：词

浓云酿雪畏严寒，除夕传杯饯岁残。人生行乐须即欢。嬉笑瞰。一半儿微醺一半儿憨。
丁丑冬夜不寐
作者：姚倚云
朝代：清
体裁：七言绝句

风雪盈窗映眼明，寒宵展转念苍生。无穷家国安危事，卧听邻鸡唱五更。
七夕欣逢大姊归宁
作者：姚倚云
朝代：清
体裁：七言绝句

疏疏庭树独婆娑，佳夕欣逢共子歌。一院秋风看牛女，碧天无际渡银河。
七月十四夜月写怀·其一
作者：姚倚云
朝代：清
体裁：古风

暮蝉飒飒鸣修竹，荷衣落尽波犹绿。秋云漂渺碧天高，满径黄花绕官屋。晚来人静闭香扃，风满栏干月满庭。与君笑乐吟君句，天外回风送雁声。
七月十四夜月写怀·其二
作者：姚倚云
朝代：清
体裁：古风

山木凝寒溪水落，屯树微阳挂檐角。可怜此日乐闺闱，堪嗟往岁寒宵薄。侍酌微醺映脸霞，醉横青眼对梅花。感君代写经年思，万种清愁付暮鸦。
三弟悼侄女结弟以诗余怆然和其原韵
作者：姚倚云
朝代：清
体裁：七言律诗

依稀曾记四年前，见汝寻花立小轩。往日凄凉成梦境，今朝黯淡剩啼痕。怜渠慧质空乘化，嗟我悲怀与有恩。辜负汝亲为憔悴，每逢寒食一招魂。
三弟诗来索和答之·其一
作者：姚倚云
朝代：清
体裁：古风

少小共游戏，谁解别离忧。长大为贫迫，驰驱千里游。宾鸿横天际，翩翔逐同俦。视此感我心，何以释新愁。日出东山隅，龙眠晓烟收。仆夫催发驾，珍重意淹留。相送登车去，此心良悠悠。
三弟诗来索和答之·其七
作者：姚倚云
朝代：清
体裁：古风

芳春逢佳日，山水可适心。良友二三子，壶榼时相寻。南吊季札墓，北眺君山岑。蹊花含妍态，啼鸟弄清音。虽怀乡思多，登临亦散襟。嗟我处闺闱，遇景负春深。遥念游子乐，短章系飞禽。寂寞芸窗下，庭院日西沈。
三弟诗来索和答之·其三
作者：姚倚云
朝代：清
体裁：古风

骨肉得为乐，聚散良有已。除夕荐芳尊，共对如梦里。承歌白发前，绕膝孙曾喜。侧听爆声喧，坐待晨光紫。但恐开岁来，复作远游子。
三弟诗来索和答之·其二
作者：姚倚云
朝代：清
体裁：古风

既送叔弟行，期以经岁远。暮雪压青山，晨光明翠巘。渺渺月馀思，忽报客子返。惊喜慰重闱，壶觞庆岁晚。
三弟诗来索和答之·其五
作者：姚倚云
朝代：清
体裁：古风

嗟吾与叔弟，失恃两相怜。弱小共依依，情好无变迁。瞬息十馀载，未结青山缘。痛恨深闺质，自惭子平贤。吉穴在何方，碧草徒芊芊。茫茫天地间，此恨向九泉。每当风雨夜，寸心常欲穿。
三弟诗来索和答之·其八
作者：姚倚云
朝代：清
体裁：古风

群雀噪檐过，斜辉挂疏枝。绿兰方披径，白蘋已盈池。对景怀远道，临风忆此时。幕府肃清高，春光上书帷。诗书伸大雅，文藻发英奇。愧我乏优句，远慰风雨思。安得桃花源，骨肉永无离。
三弟诗来索和答之·其六
作者：姚倚云
朝代：清
体裁：古风

窗明天欲晓，枝头鸣好鸟。花片雨霏霏，柳丝风袅袅。行眺小圃中，郭外春山绕。云白横林端，烟青屯木杪。时忆西山麓，对景思少小。偕尔启柴关，共爱山月皎。
三弟诗来索和答之·其四
作者：姚倚云
朝代：清
体裁：古风

新岁直佳节，是尔重经别。生平棠棣情，恋恋凭谁说。含涕问归期，期在梅花节。肩舆发已远，送罢心酸裂。两老举目望，去久犹哽咽。
三次山谷韵追忆静观草堂
作者：姚倚云
朝代：清
体裁：古风

鸭湖水绕松山口，湖影岧峣插牛斗。微风萧萧暮启关，短笛吹残牧子还。篱落双塘柳阴畔，草堂只在水西间。清光荡漾碧漪上，此境幽人惬心赏。清芬老人常怡情，召我年年来自城。盘桓教诲兼慈爱，仰见慈色生欣荣。平生辛苦谁能拟，暮年相守惟母子。吾姨清操抱冰霜，竭力事亲尽生死。经营转折慎行止，窀穸已安体魄喜。君不见哀乐易消事可叹，瞬息光阴指一弹。可怜今日思亲泪，有母重泉何处攀。我欲画图瞻两老，伤心莫问挂车山。
三番除夕
作者：姚倚云
朝代：清
体裁：七言绝句

佳肴美酒荐春盘，主谊殷勤客意宽。叹息有家归不得，三番除夕未眠安。
与周孟鲁月下论诗赋此以赠并寄孟青
作者：姚倚云
朝代：清
体裁：七言律诗

斐然二子已成章，意志飞腾各擅长。匝地凉辉明皎皎，漫天露气郁苍苍。清新绮丽饶梁宋，气势纵横独盛唐。今夕披襟同皓月，风翻翠盖芰荷香。
与璞君及惠若夫妇论近时教育感赋二绝·其一
作者：姚倚云
朝代：清
体裁：七言绝句

学乘世变逐潮流，固有文明不自求。太息碧天悬皓月，清光空照古神州。
与璞君及惠若夫妇论近时教育感赋二绝·其二
作者：姚倚云
朝代：清
体裁：七言绝句

俯仰无惭事本难，要从诗礼幼时娴。渊源培养成资性，善保良知基础间。
丙午年退啬二公召兴女学于兹九载自惭学浅无补于教育所幸前后诸生不乏美材今以老病乞休差慰归欤之志再叠前韵以写余怀
作者：姚倚云
朝代：清
体裁：七言律诗

闲踏青郊逸兴生，芳春花鸟助归情。但期桃李均成实，莫遣桑榆殉薄名。应世不才能独去，隐身有策可长行。乘风誓买沧江棹，猿鹤溪山续旧盟。
严敬仲世讲赠梅花后二日大雪赋诗致谢
作者：姚倚云
朝代：清
体裁：古风

客窗静坐悄无事，何处春风飘暗香。严生雅士抱雅致，走送红梅置我旁。岂其预料有春雪，云助清兴情何长。虽非放鹤亭间景，点缀虚斋意已良。冰姿耐冷如高土，霏霏柳絮凌风扬。平原万树皆皎洁，旷怀才解怜孤芳。须臾天霁明月出，庭前交映开清光。对梅把酒诚足乐，慨然洒泪哀流亡。横飞碧血骸遍野，民生无辜罹祸殃。嗟哉头白遭乱世，幸有亲友留斯乡。我愧清贫何以谢，聊赋新诗贻子藏。
中秋月夜怀二兄三弟
作者：姚倚云
朝代：清
体裁：五言律诗

庭桂幽香发，清霄月更明。感时怀远道，佳节倍关情。秋露凝花坠，凉风掠袖生。徘徊良夜永，游骑杂歌声。
临江仙·秋宵遣兴
作者：姚倚云
朝代：清
体裁：词

碧天皓魄浸楼台，萧森玉露疏槐。忽听秋声一片来。风吹梧叶落，香透木樨开。淡泊自可免忮求，琴书适性消忧。贫居陋巷且优游。凄凉砌虫语，幽绝古城秋。
为人题山月幽兰图
作者：姚倚云
朝代：清
体裁：五言绝句

空谷孤明月，寒辉照国香。禅心和皓魄，应共海天长。
为大兄题斗影图 其一 西山
作者：姚倚云
朝代：清
体裁：五言律诗

汩没风尘里，开函旧径存。繁花红满院，平陇绿当门。樵唱出云杳，渔歌和水喧。悽悽十年事，飘忽为谁论。
为大兄题斗影图 其七 凤林桥
作者：姚倚云
朝代：清
体裁：五言律诗

五载栖凤啄，何尝识此桥。长河绕烟郭，皓月挂清霄。发我无端感，谁怜有尽宵。阿兄抱雅兴，携侣试吹箫。
为大兄题斗影图 其三 曹冈
作者：姚倚云
朝代：清
体裁：五言律诗

人逐升沉散，存亡废草堂。桃花浓暮雨，桐叶醉朝霜。艇卖鲜鱼美，村沽薄酒香。可怜俱是梦，回首剩苍茫。
为大兄题斗影图 其二 三芝庵
作者：姚倚云
朝代：清
体裁：五言律诗

众岭涵奇秀，孤峰入太清。深春犹雪积，傍夏已云生。㶁㶁溪流速，辉辉皎月明。怨恩多少思，破梦听钟声。
为大兄题斗影图 其五 东城旧宅
作者：姚倚云
朝代：清
体裁：五言律诗

钟韵轩前竹，别来长几竿。春城花扑发，秋苑木彫残。彩戏弟兄乐，相承大母欢。慈颜今不见，援笔泪辛酸。
为大兄题斗影图 其八 湖口
作者：姚倚云
朝代：清
体裁：五言律诗

滚滚鄱阳水，滔滔送岁华。江干人眺倦，山畔鸟飞斜。雪拥凝云气，风飏揽浪花。上流乘棹者，来迓若还家。
为大兄题斗影图 其六 安福
作者：姚倚云
朝代：清
体裁：五言律诗

侍宦安成昔，讼稀闲薄书。烟辉金芍药，日丽木芙蕖。捲幕迎凉月，开轩敞燕居。老亲昏定暇，觞咏趁公馀。
为大兄题斗影图 其四 枞阳
作者：姚倚云
朝代：清
体裁：五言律诗

水远山长岸，归人且系舟。暮云平野树，斜日遍清秋。小市旗风展，荒洲荻浪浮。悠悠百年影，得失亦何尤。
为熙伯族弟题遂园图
作者：姚倚云
朝代：清
体裁：七言律诗

山水清晖相照明，遂园风景眼中横。林花绰约秋容澹，乔木苍凉旧感并。古谊最怜敦友道，残年未死怯虚名。一樽情话悲今昔，共怆神州几变更。
乙卯潮桥商校暑假三年级学生倩曾孙临乞诗赋此贻之
作者：姚倚云
朝代：清
体裁：七言绝句

百里能安赖宰贤，平畴万绿稻芒田。齐家治国男儿志，还我河山属少年。
九江诗人熊香海藉肯堂索余赠言明日复以书来请义不能却勉赋诗书扇赠之
作者：姚倚云
朝代：清
体裁：古风

我来浔阳江头泊，春水春山满四侧。千艘横系不能窥，使我心神顿不怿。人生莫作闺中人，徒对名山少登陟。此间夫子有故人，磊落胸襟作词客。洒然独啸匡庐间，掩蔽诗名隐其迹。嗟哉浮世何为者，年年奔走天南北。岂无青山可放閒，乃为清贫之所迫。此公向子乞吾句，出扇勉力为之赋。嗟我牢愁满腹中，焉有琳琅向人吐。涂鸦且复应其命，何必以此邀世誉。明朝解缆更东去，万里苍苍看烟雾。人生邂逅听所遇，志士怀抱安吾素。
乡居喜施志淳弟见访
作者：姚倚云
朝代：清
体裁：五言绝句

朝曦群鹊噪，知有故人临。道义情关切，冲寒慰我心。
书感
作者：姚倚云
朝代：清
体裁：七言律诗

平生历历数经过，多少酸辛枉泣歌。白发空惭长养拙，江山虽壮奈愁何。绵蛮乔木辜黄鸟，寂寞蓬窗负碧萝。万事不如归去好，乘潮鼓棹勿蹉跎。
书慰彦姝三侄女并勉泽芳
作者：姚倚云
朝代：清
体裁：七言绝句

怜汝艰难千劫身，经过悲影梦中尘。岐嶷幸有垂髫女，学行他年慰寡亲。
于惠卿夫妇乞诗赋赠
作者：姚倚云
朝代：清
体裁：古风

冰天凝冻云，朝阳升林木。俯乐小庭幽，仰视寒霜肃。清似水仙王，高如素秋菊。盈窗晴日暖，梅绽暗香馥。于子遗我笺，伉俪双简牍。陈君倜傥资，经济擅文学。于子学亦优，温恭且慎淑。乞诗伸雅谊，纪念存诸椟。愧乏好文辞，不足珍素簏。回首廿年间，厕身事教育。无学致高明，潮流更相逐。郁郁美江山，悽悽伤时局。独与二三子，师弟如冰玉。相知怜衰朽，道义逾骨肉。惭我无以报，但祝臻百福。岁寒识后凋，祗有松梅竹。
云不得已当从夫子北归重堂白首告慰无辞而离绪万端笔难倾写聊次社韵书呈大人·其一
作者：姚倚云
朝代：清
体裁：七言律诗

岁暮那堪别思饶，愁肠九曲未能描。官斋雪月年华迫，故里风花旧事遥。自可素书通驿道，岂无归梦越溪桥。近来已是无聊甚，短句书怀强自聊。
云不得已当从夫子北归重堂白首告慰无辞而离绪万端笔难倾写聊次社韵书呈大人·其二
作者：姚倚云
朝代：清
体裁：七言律诗

俯仰庭阶眷恋多，祗今作妇奈归何。犹思白下观文藻，无复山中学放歌。浮世利名能不著，故家贤否必殊科。可怜幼抱慈乌恨，老父相看未忍诃。
从夫子游琅山归而戏为长句
作者：姚倚云
朝代：清
体裁：古风

跳珠日月摧华年，薄游南北常更迁。自秋归来近一载，心烦思拙家之缘。陌上落花已如雪，可怜辜负春风天。又值阴阴夏木长，誓探幽兴登层巅。一塔孤耸出云际，一江回合如长川。临高下视众物小，极目片片惟沙田。照眼云光畅磨洗，顿脱烦嚣觉浩然。嗟我微生惜其影，造物由来那得全。与君百年慎莫负，有如池水投青钱。天地清淑本自在，要能领取殊凡仙。君才讯我石钟势，较若此山谁后先。名山钟秀各异态，自有奇气何愚贤。兴阑思倦各归去，望海楼中稍憩延。我留不可乘舆返，君留小住权谈禅。布谷声声啼不竭，田蛙阁阁鸣相连。乔林飞集群鸟噪，平芜渐没朱轮悬。遥看灯火满城郭，娥眉新月方娟娟。
代人挽辞
作者：姚倚云
朝代：清
体裁：七言绝句

北窗披传仰高行，有子能贤续令名。幕府清华剩凭吊，先生才并玉溪生。
代人贺寿
作者：姚倚云
朝代：清
体裁：五言律诗

共献南山寿，同倾鞠雁杯。儿孙群绕膝，伉俪永齐眉。醉映盈庭雪，香清透户梅。管弦呈妙舞，觞咏尽琼瑰。
仲夏薄暮喜惠卿韫山见访赋赠
作者：姚倚云
朝代：清
体裁：七言律诗

蜗庐饭罢晚风斜，残暑才消看绛霞。忽听双軿来屋角，为烹佳茗话桑麻。道通物我能无间，义属青蓝久愈加。乱世乡居欣共乐，怜他天末阵云赊。
伯顺秋圃以余遭叔弟之丧偕游鲁谼山谷林寺赋此以志悲感
作者：姚倚云
朝代：清
体裁：七言律诗

悯我悲思去复还，为寻幽壑款禅关。云凝乔木秋容俊，石漱清泉野色闲。平垄高低千顷稻，层峦苍翠四围山。胜游今日留鸿爪，此景相存纪念间。
余将返潮彦姝侄女亦即往沪离绪万端无以自释时值初冬月明赋诗贻之以为互相珍重而图后会勉之
作者：姚倚云
朝代：清
体裁：五言律诗

月皎霜华冷，宵深树影移。时危惟旷达，理直免犹疑。眠食如安健，相逢自有期。无为在忧患，惜别两凄其。
余年迈力衰恐旦暮不保有累亲友溯自癸丑戊寅己卯庚辰四载承此邦士君子敬老隆情青眼相遇今当九月高秋买舟还里临行作此留别严敬仲周小斋汪镛生吴璞丞杨同苏邓怀农侄婿邓翰芬诸君以志感谢
作者：姚倚云
朝代：清
体裁：七言绝句

祗缘归骨买行舟，鸿爪泥痕四载留。今日还家还惜别，诸君高义似清秋。
余自避乱以来于兹四载慕昭弟每岁亲迎情意备至复承陈氏父子兄弟青眼招待此次来迎余以事未果而令其空劳往返余心恻然感愧赋此致谢
作者：姚倚云
朝代：清
体裁：七言绝句

车辙冲寒晓雾侵，载驰感我故人临。青天千古悬朝日，照耀寰中道义心。
余至女师范校附属小学避生日之烦嚣适值游艺会之期孟青玉衡起予颂梅净玉懋斐毓和北强诸君编花好月圆人寿附会中表演之以寓祝而数百学生无不欢然鼓舞备极美满之情复设宴称觞余甚感焉嗟乎以当今世风浇薄之时而此校师生独尚敦厚之古道可为德育之模范矣余装此六字赋诗以谢
作者：姚倚云
朝代：清
体裁：七言律诗

师弟交逾骨肉中，感情欢喜到儿童。昔尸绛帐惭时雨，今值新潮有古风。花好正如人意美，月圆常与道心融。华筵卮酒称吾寿，吾寿诸君学业隆。
侍夫子就医沪上候轮旅舍酬其见示原韵
作者：姚倚云
朝代：清
体裁：七言律诗

久病深愁那有边，求瘳愿速虑时迁。风号旷野抟高树，鸡唱寒宵渐曙天。已去韶华悲旧日，觅来灵药可长年。江干旅舍聊相慰，漫擘云笺和短篇。
侍祖母游后湖
作者：姚倚云
朝代：清
体裁：七言律诗

湖气遥通树色中，石城晴日淡烟笼。平芜渐茁连寒水，堤柳初舒带朔风。山竹暗添斜径绿，野花微绽短篱红。箯舆乘兴瞻名迹，兴废于今几转蓬。
偕大姊晚眺
作者：姚倚云
朝代：清

何处钟声逐晚风，碧天云净夕阳红。渔人隔岸弄明月，白鹭衔鱼出柳丛。
偕大姊晚眺
作者：姚倚云
朝代：清
体裁：七言绝句

月上东山一望赊，野塘波影绕桃花。晴空烟树无人径，春水长天接落霞。
偶题
作者：姚倚云
朝代：清
体裁：五言绝句

止水原平阔，因风暂起波。须知轻浪过，依旧碧澄多。
八十生日病中口占
作者：姚倚云
朝代：清
体裁：七言绝句

坎坷身世不须伤，八十残年岂久长。无忝所生堪自慰，莲池乐境是吾乡。
六月十五夜寄怀夫子
作者：姚倚云
朝代：清
体裁：古风

清辉万里抱城郭，白云缥缈天际薄。遐思迢迢欲飞翻，青镫焰焰慰寂寞。流萤低飞光入帏，蟋蟀凄鸣声绕阁。微风细浪漾池蘋，冷露无声藕花落。空庭俯仰独萧条，忆君孤帆何处泊。
再叠前韵怀仲厚
作者：姚倚云
朝代：清
体裁：七言律诗

贫病颓唐兴久阑，缄诗聊寄故人看。一春苦雨妨花事，竟日飘风入梦寒。莫逆与君隔云水，孤怀遗我托幽兰。可怜别后多萧瑟，强作优游自在观。
再次前韵寄大姊
作者：姚倚云
朝代：清
体裁：古风

苦为伯姊思皖口，南望离离但星斗。忆昔清闺共掩关，事去思来肠九还。君今寥落故乡里，我独流踪东海间。昨见庭花灿枝上，今时零落谁复赏。以兹横涕感慨生，名花自古倾人城。但愿骨肉能相恤，岂待富贵而后荣。人生百年只如此，我独悲君还望子。父兄相继来里闾，闻道平安动色喜。君不见世上悠悠知者难，纵有瑶琴不用弹。寄言火速开怀抱，枳棘榛榛未可攀。他年归问龙眠麓，壶榼相从游故山。
再次韵
作者：姚倚云
朝代：清
体裁：七言律诗

风花尽入九华壶，近日春深景欲无。遥对山城歌慷慨，闲看草木惜荣枯。一宵蟾吐云如绮，十日鹃啼雨似珠。却病勉为灯下课，愿将棉力为君输。
再题二绝·其一
作者：姚倚云
朝代：清
体裁：七言绝句

窈窕婵媛并世娴，祗今素骨属青山。伤心第一山前月，曾向南楼照露鬟。
再题二绝·其二
作者：姚倚云
朝代：清
体裁：七言绝句

环佩能归夜月清，莫将遗恨悼瑶英。人间多少兔丝草，尽向蘼芜山下生。
农村散步
作者：姚倚云
朝代：清
体裁：七言绝句

潺潺野水环农舍，平陇青青麦浪深。乔木枝头发天籁，临风好鸟弄清音。
冬日晴暖义庄散步述怀
作者：姚倚云
朝代：清
体裁：古风

今日天气佳，但恨无明眸。川原好风景，惟有心能图。冬晴鸦鹊喜，飞鸣绕高楼。轻风吹我袂，日暖如深秋。久客聊自遣，策杖场圃游。本欲遂归去，亲朋情再留。难竣太平日，姑且返故邱。人生虑浊世，譬如不系舟。环境虽恶劣，安命复何尤。残年近八十，世乱空怀忧。艰苦嗟难度，安乐如朝露。所恃诵佛诚，祗待慈航渡。
冬晴西村招饮
作者：姚倚云
朝代：清
体裁：七言绝句

河水澌澌夕照晖，冬晴风细不吹衣。一篙小艇微醺里，适自西村赴饮归。
况儿求学日本遇火伤足就医沪上余视之又值其病今渐愈用汪旭初韵示之
作者：姚倚云
朝代：清
体裁：七言律诗

为汝重来复此城，药炉且喜病能轻。悲凉无限华夷感，辛苦难忘骨肉情。碧树毵毵风漾影，秋光杲杲日舒晴。不堪回忆当年事，怯听江潮呜咽声。
减兰·新秋示景石侄孙
作者：姚倚云
朝代：清
体裁：词

风起疏桐。玉露如珠月似弓。桂子飘香。渐消残暑觉新凉。旧感新愁。云淡天高满径秋。学成及早。萧萧白发重堂老。
减字木兰花·赠汪素韬
作者：姚倚云
朝代：清
体裁：词

远横罗带。碧水迢迢环舍外。遥插玉簪。秋山隐隐现峰峦。悲欢无限。萍梗因风成聚散。月圆光皎。共君今夕留鸿爪。
初冬与大姊烹茶于春荣轩作·其一
作者：姚倚云
朝代：清
体裁：七言绝句

近日疏风已送秋，嘉禾瓜芋熟田畴。山居寂历浑忘世，门对千山好卧游。
初冬与大姊烹茶于春荣轩作·其二
作者：姚倚云
朝代：清
体裁：七言绝句

烹茶清兴称幽居，晓露瀼瀼自剪蔬。每共惜阴勤所业，虚窗晴日读诗书。
初夏书感
作者：姚倚云
朝代：清
体裁：七言律诗

一日不死当自立，双鬓婆娑悟大千。国溺安能援以手，才雄或可事堪肩。渐离击筑徒悲世，俞伯焚琴应绝弦。笼日碧深河畔柳，嫩荷浮水万钱圆。
初夏新晴怀孝嫦
作者：姚倚云
朝代：清
体裁：七言律诗

花事阑珊蚕事成，新荷冒雨看珠倾。风前弱柳和烟袅，雨后飞云拥月行。好句暗随清思长，怀人不觉默愁生。夜凉徙倚栏干畔，几点疏星隐树明。
初春题方氏莱园·其一
作者：姚倚云
朝代：清
体裁：七言绝句

茆亭修竹曲栏斜，草木初舒未着花。绕郭清溪横野艇，石桥村舍是田家。
初春题方氏莱园·其三
作者：姚倚云
朝代：清
体裁：七言绝句

古情高谊主人贤，自种园花意欲仙。投子山前生暮霭，石梁淙淙漱清泉。
初春题方氏莱园·其二
作者：姚倚云
朝代：清
体裁：七言绝句

云映晴岚叠翠开，龙眠山色送春来。莱园邂逅成真赏，聚散如蘋去复回。
初春题方氏莱园·其四
作者：姚倚云
朝代：清
体裁：七言绝句

眼底桃源未必非，闲看归雁逐云飞。庭梅初绽寒香馥，春水差差上钓矶。
初秋闲理小园因作十韵寄仲兄时在天津
作者：姚倚云
朝代：清
体裁：五言排律

城市非幽境，心清自不喧。馀闲耘小苑，乘暇扫茅轩。蝉噪庭槐里，蚓鸣砌草根。秋风穿牖冷，疏雨扑帘繁。花径纷残叶，壁苔长细痕。徘徊看天末，回首忆津门。客况生新感，故园思旧言。典型舒大雅，宿学抱乾坤。高树月华隐，平林暮霭屯。篝灯修尺素，眠食慎朝昏。
别荼蘼花
作者：姚倚云
朝代：清
体裁：七言绝句

十年避迹白云间，晓色初开雪后山。此别正逢春到眼，落花一径是谁看。
午寐
作者：姚倚云
朝代：清
体裁：七言绝句

半掩虚窗一缕烟，绿蕉庭院欲秋天。香凝蕙帐成幽梦，啼鸟惊回亦自怜。
南柯子·秋夜
作者：姚倚云
朝代：清
体裁：词

林薄秋声散，黄花遍地开。雨馀微月入帘来，嘹唳冲云过雁数行排。
即目
作者：姚倚云
朝代：清
体裁：五言绝句

薄暮数峰青，斜日深松里。村前横碧烟，欸乃一声起。
去岁为诸生所留瞬息流光又经一载自愧无补于育而余病益深矣临别再赠一律以尽馀意
作者：姚倚云
朝代：清
体裁：七言律诗

忆昨伤离道谊坚，殷殷诸子集群贤。源泉混混希深造，哲理渊渊期大全。先觉自惭居讲席，后凋心事惜残年。劝君此别毋惆怅，努力春华共勉旃。
参观学校至沪赠项趾仁梁冰如两女士
作者：姚倚云
朝代：清
体裁：七言律诗

平生江海几经过，哀乐惊心可奈何。芳草凄迷含宿雨，春云缥缈荡晴波。眼中但觉交情厚，世上由来险境多。今日逢君怜契阔，倾觞且为醉颜酡。
叠韵酬佩芬兼示佩君
作者：姚倚云
朝代：清
体裁：古风

大雅倾颓废女权，坤道能开吾辈泰。故乡山水足清娱，欲把天工倩人绘。送春转夏烦啼鸟，几点榴花明竹外。微云障月似霞裳，风掠芳塘舒荇带。君言才调擅刘女，令我遐思到吴会。莫嗟寂寞送浮生，幸有诗书常倚赖。共君酌酒且高歌，起看天际横苍蔼。
可惜一首柬李秉贞
作者：姚倚云
朝代：清
体裁：七言绝句

浩劫尘寰那得平，私缘构造起心兵。囿花妩媚知多少，可惜寒梅伴月明。
台城
作者：姚倚云
朝代：清
体裁：五言绝句

伟哉梁武帝，功业亦何荣。未晤贪痴理，空馀负负声。
叶氏姊招饮席上感赋赠章佩芬
作者：姚倚云
朝代：清
体裁：古风

湖海归来感慨多，生逢乱世何时泰。空悲华鬓无由玄，凄凉旧迹安能绘。树影婆娑斗室中，春云缥缈龙山外。花态嫣然山态清，水如环佩烟如带。与君把晤真恨晚，鸿爪何缘作良会。今夕清辉照绮筵，他年风景思无赖。茫茫后事谁可期，只馀皓月常晻蔼。
叶沛青为其叔鹤年徵和六十述怀原韵·其二
作者：姚倚云
朝代：清
体裁：七言律诗

残年愧我鬓如丝，故里溪山忆昔时。苑敞有花堪煮酒，世艰无调可吹篪。闻怜犹子行高谊，并恤乡人勇护持。想得春秋佳日里，龙眠胜境好吟诗。
同人邀集水心亭小饮余有深感即席步旧韵赠之
作者：姚倚云
朝代：清
体裁：七言律诗

昔景无殊今事非，紫琅山影望依微。诸君尽是当时彦，贱子空怀往日欷。淡淡软风花径邃，差差春水草堤围。公私一掬伤心泪，欲向樽前放意挥。
同夫子为徐积馀太守题王渊雅夫妇合壁卷
作者：姚倚云
朝代：清
体裁：古风

人生处一世，愁多欢情少。况当中年馀，百虑来纷扰。良辰偶得闲，莫被风花恼。快雨洒蕉桐，素爽入襟抱。明窗试披卷，危坐观墨妙。文章固所珍，合壁更为宝。女子贵其遇，屈伸安足考。不羡昔之人，我亦得偕老。蜉蝣天地间，各尽生机巧。达士作大观，俯仰万物小。晨兴览华发，自伤容颜槁。著文以永年，前迹非草草。请看数公外，百代净如扫。
同夫子和顾延卿见贻原韵
作者：姚倚云
朝代：清
体裁：古风

公等赫赫声誉早，我独怡情诗境小。适心何用世有名，眼中惟觉溪山好。景风吹云作波澜，忽变奇峰常缥缈。大圜运化无停机，静者舒怀观众妙。境来顺逆保其真，理得何烦心悄悄。澄澄巨鲸潜海底，忽乘风雷起麟爪。大器抱才终有用，遇合寻常百年了。上相周流穷五洲，辛勤不羡天边鸟。时闲举目望高明，无际青空何杳杳。莫因兴废感荣枯，宵露瀼瀼在原草。来日艰难未可知，历劫不磨始为宝。君之朋侪只顾吴，学行如斯心暗倒。定论千秋自不诬，真伪风尘徒乱扰。我亦何关儒术哉，祗愿与君善其老。
同夫子过焦山感旧次韵·其一
作者：姚倚云
朝代：清
体裁：七言绝句

赏心何者平生事，甥馆安城兴会酣。旧迹皆为今日泪，独怜酬和绮窗南。
同夫子过焦山感旧次韵·其二
作者：姚倚云
朝代：清
体裁：七言绝句

与君同乐复同哀，明媚江山百感来。若为饥驱未能隐，五云何处有楼台。
吕惠如校长偕游清凉山登扫叶楼和其题壁原韵以赠·其二
作者：姚倚云
朝代：清
体裁：七言绝句

卅年三度白门过，往事凄凉不忍歌。劫后江山悲落叶，新愁似较旧愁多。
吴二嫂属题二兄遗照已三年矣炎夏稍闲四叠前韵以寄
作者：姚倚云
朝代：清
体裁：古风

三年属我题斯图，念之在心不在口。世上钱刀安足论，恩义从来重如斗。嗟哉奇才殒少年，肠断空闺永不还。随风茵溷我来晚，形貌识之图画间。忆昔扶摇九天上，一朝得意万人赏。长安大道春风生，文采声华动帝城。锦衣自谓还乡乐，岂料木槿徒朝荣。大义所关那能已，愧我今为螟蛉子。哀哀白发恩勤多，目睹慈情不忍喜。君不见女子身如膝上弦，弦断续胶仍可弹。男儿九鼎重到死，碧落魂飞何处攀。可怜空洒无穷泪，草树凄其化石山。
吴梓储公子为况儿伤足跋涉千里来沪相视旅舍盘桓情逾骨肉感赋二章·其一
作者：姚倚云
朝代：清
体裁：五言律诗

俊逸吴公子，飘飘鸾鹤姿。道穷悲郭泰，义侠长爰丝。颇负昂藏概，终邀特达知。栖迟沧海上，且复醉琼卮。
吴梓储公子为况儿伤足跋涉千里来沪相视旅舍盘桓情逾骨肉感赋二章·其二
作者：姚倚云
朝代：清
体裁：五言律诗

琴剑东瀛客，凄凉百感并。会须酬壮志，贫病见交情。风劲霜华重，云寒月魄清。嗟余空老拙，头白愧劳生。
吾与砚香夫人神交十年将归海宁招余来沪相叙小作勾留作此奉赠·其一
作者：姚倚云
朝代：清
体裁：七言绝句

与子心期已十年，江湖憔悴各风烟。今朝握手华堂上，喜诉平生又怆然。
吾与砚香夫人神交十年将归海宁招余来沪相叙小作勾留作此奉赠·其三
作者：姚倚云
朝代：清
体裁：七言绝句

兴会当年忆旧游，如龙车马海天秋。登楼莫负千杯醉，堕地平添万斛愁。
吾与砚香夫人神交十年将归海宁招余来沪相叙小作勾留作此奉赠·其二
作者：姚倚云
朝代：清
体裁：七言绝句

诗兴萧条酒兴阑，到来怀抱为君宽。寒宵莫话沧桑事，银烛金樽夜已残。
吾与砚香夫人神交十年将归海宁招余来沪相叙小作勾留作此奉赠·其四
作者：姚倚云
朝代：清
体裁：七言绝句

大雅由来旧典型，感君为我眼垂青。最怜小阁倾谈夕，花落闲阶月堕庭。
呈夫子
作者：姚倚云
朝代：清
体裁：古风

岁次在己丑，其时乃孟春。万物吐宿秀，草木刚怀新。结缡事君子，于归赋良辰。同心欣静好，燕婉愧蘩蘋。富贵安所重，儒术惟可珍。文章增纸价，诗书未全贫。林泉堪养志，穷达任曲伸。贤者固乐道，超然遂天真。闻述先世德，始知堂上仁。清族传盛泽，孝弟昆季淳。陋质虽不敏，焉敢惮劳辛。老亲择士艰，十年得斯人。岂惜丝萝弱，千里缔婚姻。足慰生平意，冰雪谊相亲。少君躬出汲，良妻自荷薪。续史承优召，解围对嘉宾。懿行去以远，文采留经纶。东风展群芳，日暖名花香。青青窗前柳，蔼蔼春山光。暝烟横翠岫，庭际馀残阳。官阁一凭栏，归鸟凌虚翔。纤月破黄昏，寒辉绕曲廊。疏星悬树杪，幽院起苍凉。静观生意满，美景皆词章。瞬息将三旬，何时见高堂。无违在夙夜，勉力侍姑嫜。欲穿望云心，迢迢川路长。失恃惭妇德，思之诚恐惶。书此聊自勖，勿作俚辞忘。
和三弟九日登凤仙坛诗韵
作者：姚倚云
朝代：清
体裁：七言律诗

岁丰社鼓起农坛，肃肃秋风雁度关。千载仙踪青嶂里，一时佳侣白云间。漫怜胜日逢真赏，偶遇清时对好山。篱落黄花同客意，且持杯酒喜身闲。
和三弟归里留别韵
作者：姚倚云
朝代：清
体裁：五言律诗

挥手门前别，高堂祝尔安。帆樯独辛苦，歧路慎轻寒。旅舍寂寥思，故园款曲欢。春江乘碧水，行矣勉加餐。
和三弟忆西山原韵
作者：姚倚云
朝代：清
体裁：七言律诗

坐看寒潮上海门，忽然回首忆山村。迎窗麦雨千畦润，入户松风万木喧。搅镜怯窥今日鬓，闻钟若悟旧时魂。天涯兄弟维珍重，勉尔加餐慎自存。
和二兄过皖见示原韵
作者：姚倚云
朝代：清
体裁：五言律诗

异地疏相见，迢迢云水干。到来怜客况，别后惜时难。淑气生和蔼，春风慎薄寒。衰年无所嘱，希望祗怀宽。
和叔弟寄慰原韵
作者：姚倚云
朝代：清
体裁：五言律诗

既證菩提路，宽怀更慰诗。露荷灿池沼，霜稻熟阡陂。穷达弟能旷，饥寒姊勉支。寄言毋苦念，知命不愁歧。
和吕惠如落花诗原韵
作者：姚倚云
朝代：清
体裁：七言律诗

观空无相本来空，红雨缤纷浩劫中。不遣香魂随物化，惟将艳质共春终。生前逸气同词客，身后丰神托画工。玉笛吹残空怅惘，祗留清怨逐东风。
和吕美荪春雪原韵
作者：姚倚云
朝代：清
体裁：古风

处兹浊乱世，淡泊惟忘机。徙倚南窗下，花鸟相因依。天风堕琼章，佳句耀清辉。朗诵数开阖，梅影窗前欹。陌上桃李姿，春光照眼迷。双鬓亦如雪，那得发英奇。聊答千里意，申江忆昔时。相见在何年，或可手重携。阳春咏白雪，高士斗寒威。原草渐舒绿，庭花才含绯。寒燠失节序，几度易春衣。赋诗惭古人，白战嗟才微。道韫譬飞絮，飘扬去复回。大地已回春，玉屑犹入帏。空怀江海思，恨不能奋飞。惟应万念寂，所愿西方归。
和大人寄大姊三弟诗韵·其一
作者：姚倚云
朝代：清
体裁：七言绝句

风景三年忆故居，炉烟袅袅雨疏疏。春来望断乡关路，燕雁迢迢未得书。
和大人寄大姊三弟诗韵·其三
作者：姚倚云
朝代：清
体裁：七言绝句

桃花片片柳丝丝，小阁登临起远思。暮雨燕山新客路，朝华凤啄忆君时。
和大人寄大姊三弟诗韵·其二
作者：姚倚云
朝代：清
体裁：七言绝句

杨柳风来笼碧烟，艳阳花事白云天。思量红杏楼头坐，清话停针夕照边。
和夫子·其一
作者：姚倚云
朝代：清
体裁：七言律诗

梅姿雪色两相并，官阁风微酒面平。已是欢馀萌别思，犹闻壮语长诗情。争流细水遥通树，睡态冬山曲抱城。何事伯劳恋菰米，碧天迢递苦寒征。
和夫子·其二
作者：姚倚云
朝代：清
体裁：七言律诗

文章浩浩古人长，快意雄风忆大王。黄鹄不知天地远，黑貂应觉雪霜凉。樽前丘壑资谈笑，眼底江山起病尪。隔岁离愁定无限，只今且复为君强。
和夫子四十自寿韵·其一
作者：姚倚云
朝代：清
体裁：五言律诗

寅子同初度，从君俱客中。举觞怜寂寞，对景思无穷。飞鸟云间疾，吟蝉树里讧。百年莫相负，放眼碧天空。
和夫子四十自寿韵·其三
作者：姚倚云
朝代：清
体裁：五言律诗

四十飞腾日，凌云笔不停。秋虫兼果落，寒露带花零。爱惜一痕月，相思五夜星。他时好归去，黾勉共趋庭。
和夫子四十自寿韵·其二
作者：姚倚云
朝代：清
体裁：五言律诗

居傍池台畔，常怀偕隐心。但存衣食计，归听棹歌音。喜咏真惭笔，论文不事针。故乡有丘壑，他日誓追寻。
和夫子四十自寿韵·其五
作者：姚倚云
朝代：清
体裁：五言律诗

二子何时见，迢迢劳我心。遥怜风月夕，应念海山深。此地长修竹，故园多茂林。清宵那能寐，熌熌晓星沉。
和夫子四十自寿韵·其六
作者：姚倚云
朝代：清
体裁：五言律诗

此日如相负，异时那可希。病多诗渐少，睡好静偏宜。花小媚亭侧，秋高愁海湄。谁能耐劳瘁，天上莫麟儿。
和夫子四十自寿韵·其四
作者：姚倚云
朝代：清
体裁：五言律诗

经岁车停马，自怜身暂闲。栖迟惭娣姒，欢笑北堂间。兴会无端集，思亲有泪潸。徘徊向南望，云水阻江关。
和夫子用山谷韵
作者：姚倚云
朝代：清
体裁：古风

君诗纵横泻自口，何以酬之酒千斗。芜馆萧然夜闭关，清境一过何时还。勉力唱和博君乐，岂望留传于人间。清风吹幕月痕上，铁笛何人发深赏。南斗依稀北斗横，灯火万家歌绕城。苟能遂我还山志，那羡蝇营逐世荣。琴书消忧堪仰止，高哉有妇于陵子。从君小隐公卿里，北窗能咏亦自喜。斯文磅礴大才难，细响卑卑不用弹。三年梦绕江南道，一别林泉远莫攀。谁知扰扰津桥下，亦有闲人怀海山。
和夫子赠伯兄韵并以奉赠
作者：姚倚云
朝代：清
体裁：七言律诗

春水难量别恨盈，分明远嫁断肠行。万行清泪悲无已，一种伤心语不成。帘捲朝辉仍忆昨，窗悬圆月复愁明。伯兄莫念长途味，况已亲尝第二程。
和夫子酬江太守原韵即以写怀·其一
作者：姚倚云
朝代：清
体裁：五言律诗

春晓看花发，声酣枝上禽。且娱今日眼，消尽昔年心。兴会乘时有，亲颜万古沈。与君同此恨，馀景好追寻。
和夫子酬江太守原韵即以写怀·其三
作者：姚倚云
朝代：清
体裁：五言律诗

世乱怜吾弟，饥驱难隐居。离乡羡归鸟，谋食敢求鱼。王气终还在，升平未必无。粤东春正放，风日广吹嘘。
和夫子酬江太守原韵即以写怀·其二
作者：姚倚云
朝代：清
体裁：五言律诗

少日韶光去，临妆惜镜台。春莺愁里听，秋雁梦中哀。纵有回文思，终输作赋才。一尊杜康酒，悲喜几回来。
和宜泽原韵
作者：姚倚云
朝代：清
体裁：七言律诗

学业无穷付少年，清秋山影荫庭前。还乡暂聚亲情厚，往事悲凉意惘然。斜挂银河星灿烂，初开丹桂月华妍。异时健饭重过日，与尔枞江泛画船。
和易仲厚见赠原韵
作者：姚倚云
朝代：清
体裁：古风

我生遭死丧，性命寄游丝。裁悲且为君，初见如旧时。自怜偃蹇质，惭对瑰玮姿。愿结忘言友，学问何常师。世危悲至道，子独怀良知。虚名辜真赏，使我生畏思。结此金兰契，譬彼棠棣枝。他年倘分袂，慎莫负心期。
和易孟美寄怀原韵
作者：姚倚云
朝代：清
体裁：七言律诗

发白颜凋兴会阑，自怜短晷悟空观。怯思往事增愁绪，阅透人情觉世寒。才乏良工徒琢玉，香含美质独输兰。传经深愧辜名实，放子春风任意看。
和春绮游北土山原韵
作者：姚倚云
朝代：清
体裁：七言律诗

不堪身世与谁侔，聊作江湖物外游。渺渺碧波飞野艇，凄凄春色上危楼。苍松沐雨龙鳞显，碧柳临风莺韵悠。我亦相从偶乘兴，倦归茶熟泛琼瓯。
和李协丞元旦韵·其一
作者：姚倚云
朝代：清
体裁：七言绝句

蜗庐环境未能安，自遣惟将佛理看。雪月满庭无限好，清光澄澈不胜寒。
和李协丞元旦韵·其二
作者：姚倚云
朝代：清
体裁：七言绝句

回首皖江思去影，海天冰雪堕明珠。文章糟粕成馀事，扰攘风尘何所图。
和玉农栖云栖寺原韵即以赠别
作者：姚倚云
朝代：清
体裁：五言律诗

良会若行云，惟愁岁月侵。看山须放眼，对酒且开襟。春好花明院，风和鸟乐林。桃花千尺水，难及别情深。
和谢林风哭花韵·其一
作者：姚倚云
朝代：清
体裁：七言绝句

廿番花过尚馀香，堪叹诗人枉断肠。开落自然循节序，静观物外对斜阳。
和谢林风哭花韵·其二
作者：姚倚云
朝代：清
体裁：七言绝句

蜗庐僻静可安禅，幻影由来本可怜。已去芳春君莫惜，阴阴夏木荫云天。
和谢玉农孤山原韵即以奉赠
作者：姚倚云
朝代：清
体裁：七言律诗

惊心家国独迟徊，此日欣逢旧雨来。实业艰难望成效，乱离生计漫相催。湖山有约期能践，逝水无情慨不回。棘地荆天同洒泪，胜游莫负好楼台。
和陈公良见赠原韵·其一
作者：姚倚云
朝代：清
体裁：七言绝句

清贞早赋柏舟诗，甘苦平生祗自知。独立卅年头渐白，传经雉水作名师。
和陈公良见赠原韵·其三
作者：姚倚云
朝代：清
体裁：七言绝句

默识高行已有年，忮求不着即为仙。更须参透菩提诀，戒定能坚慧可绵。
和陈公良见赠原韵·其二
作者：姚倚云
朝代：清
体裁：七言绝句

维持懿德眼中稀，惟子淳风可嗣徽。悟澈佛儒真妙谛，自然心境解重围。
和陈玉白见赠原韵
作者：姚倚云
朝代：清
体裁：七言绝句

春寒不禁透帘帏，无限归思逐梦飞。今日开颜逢俊秀，如君才智眼中稀。
和马其昭寿彭同九夫妇六十原韵·其三
作者：姚倚云
朝代：清
体裁：七言绝句

颁到佳章喜欲狂，遥知卮酒宴华堂。海隅愧我无珍献，诗倩鸿鳞聊佐觞。
和马其昭寿彭同九夫妇六十原韵·其二
作者：姚倚云
朝代：清
体裁：七言绝句

先生杖屐乐优游，湖海长歌暇日悠。阅尽人间兴废理，禅心自在若为俦。
和马其昭寿彭同九夫妇六十原韵·其四
作者：姚倚云
朝代：清
体裁：七言绝句

风月江山到眼妍，烟波美景各熙天。回思少日嬉游处，人事升沈已卅年。
和马君玮秋眺韵
作者：姚倚云
朝代：清
体裁：五言律诗

萧瑟高秋爽，遥天飞暮霞。皖江思鼓棹，海止欲停车。带露飘桐叶，凝香落桂华。那禁人事感，蜗舍未堪誇。
咏柳
作者：姚倚云
朝代：清
体裁：七言绝句

和风袅娜飏疏丝，媚眼拖青不自支。攀折从来惟惜别，更凭红豆寄相思。
咏白荷华和叶孟青红荷华原韵
作者：姚倚云
朝代：清
体裁：七言律诗

华叶如来法界前，芬陀素质异凡妍。临风玉立披凉月，浥露珠摇笼翠烟。入世应机知我晚，出尘丰度让君先。可怜万紫千红态，清净终输不语仙。
哭外祖母·其一
作者：姚倚云
朝代：清
体裁：古风

一别间生死，悠悠阻黄泉。生事剩孀姨，艰辛重颠连。思我自弱岁，抚之加恤怜。饥寒与疾病，靡不中肠牵。欲伸一拜恸，恨少归帆便。龙眠何迢迢，章水亦渊渊。此恨那有极，茫茫空大千。焉知拜别时，遂为永诀年。逝波不可回，哀哀空诉天。
哭外祖母·其二
作者：姚倚云
朝代：清
体裁：古风

违颜今四载，岁岁望我回。岂期未遂念，已逐风木摧。垂老境遇艰，生平更可哀。我思畴昔事，泪落不能持。耿耿碧天清，悠悠结梦思。梦去到荒厝，乌啼月挂枝。痛哭风声咽，醒来泪尚滋。何以致吾情，自慰聊赋诗。
哭易仲厚并示君左
作者：姚倚云
朝代：清
体裁：七言律诗

忆订金兰已卅年，每思儒雅阻山川。正疑消息疏鱼雁，岂料精魂化杜鹃。馀我残年成腐朽，哭君硕学间人天。萍踪与子悲今昔，话旧凄凉共泫然。
哭曾孙女恂·其一
作者：姚倚云
朝代：清
体裁：七言绝句

明知幻影人间世，寿夭由来不足伤。愚性最怜材且慧，故教馀感未能忘。
哭曾孙女恂·其二
作者：姚倚云
朝代：清
体裁：七言绝句

爱汝依依解唱诗，七年朝夕为扶持。岂知一病昙花现，临死犹言上学时。
喜漱芳尊者至
作者：姚倚云
朝代：清
体裁：五言律诗

骤喜长怀慰，欣逢麦熟天。性情天所与，肝胆气能悬。户外古槐荫，阶前閒草妍。陶然一樽酒，已是别离筵。
壬午元旦有感耳目昏瞆有失愉快作此聊以自嘲·其一
作者：姚倚云
朝代：清
体裁：七言绝句

白首归来耳目昏，佛经儒典不能温。自怜朝夕无消遣，幸有胸中性理存。
壬午元旦有感耳目昏瞆有失愉快作此聊以自嘲·其二
作者：姚倚云
朝代：清
体裁：七言绝句

风月无边远视无，心清未许失真吾。难除浊世诸烦恼，理得观空自可除。
夏夜
作者：姚倚云
朝代：清
体裁：五言律诗

夜静挑灯坐，空山约四更。半窗残月白，一院暑风轻。市远声常寂，心閒梦自清。悠然淡吾虑，凉月满柴荆。
夏夜睡醒闻邻人歌哭口占
作者：姚倚云
朝代：清
体裁：七言绝句

梦醒子夜起披襟，月落风轻斗柄横。歌哭谁家诉恩怨，嗔痴哀乐不分明。
夏寐闻莺
作者：姚倚云
朝代：清
体裁：七言绝句

湘帘映案透薰风，庭木阴阴半亩宫。清脆一声惊午梦，隔墙莺在绿槐中。
夏日即事
作者：姚倚云
朝代：清
体裁：五言律诗

日长当昼静，风送采樵声。宿鸟惊枝动，新蝉抱叶鸣。野花红屋角，细草碧烟浔。一径茅茨掩，翛然逸兴生。
夏日即事
作者：姚倚云
朝代：清
体裁：五言律诗

残梦鸟啼醒，山窗旭日临。箨舒新竹响，山借白云深。蛱蝶穿花径，幽虫吟邃林。此间栖隐地，何必觅知音。
外子降乩感赋
作者：姚倚云
朝代：清
体裁：七言绝句

身世悠悠百感并，卅年前梦不堪寻。清愁万斛谁能识，义务空劳后死心。
夜读先外子遗诗有感示次孙增厚
作者：姚倚云
朝代：清
体裁：七言绝句

夜读遗篇百感来，文章识度惜君才。丈夫不遇寻常了，埋没荒邱太可哀。
夜醒口占
作者：姚倚云
朝代：清
体裁：七言绝句

流萤怯雨入帷明，风展芭蕉叶有声。梦醒四更残月白，一灯清思听虫鸣。
夜雨有感因忆仲兄
作者：姚倚云
朝代：清
体裁：七言绝句

杳杳长空群雁声，夜窗独坐觉愁生。新诗吟罢听山雨，知有风涛阻客行。
大雪有感
作者：姚倚云
朝代：清
体裁：七言律诗

自嗟耳目聪明减，去住随缘愧累人。曲苑寒侵松色翠，平芜风劲雪光新。已醒蝴蝶劳尘梦，未息惊鸿困顿身。逆顺穷通皆系命，平心消遣了馀因。
夫子之来也病将痊可喜而赋此
作者：姚倚云
朝代：清
体裁：七言律诗

霜华满院夜徐徐，别恨能消一载馀。千里道途新病后，万重辛苦到来初。锦屏共话知何夕，银烛含辉复此庐。药物渐除餐饭进，从今眉黛向君舒。
夫子以去影图消闷自冬至至腊尽殆将五旬余时时具茶果饷于冯君之画室既成又治酒馔以劳之承命缀和章于图后·其一
作者：姚倚云
朝代：清
体裁：七言律诗

病后重来诗境饶，更将陈迹倩人描。不愁罔两来讥景，孰谓坳堂弗可遥。冻雪已平来日路，寒云深锁隔城桥。劝君邂逅寻欢乐，休为平生不自聊。
夫子以去影图消闷自冬至至腊尽殆将五旬余时时具茶果饷于冯君之画室既成又治酒馔以劳之承命缀和章于图后·其二
作者：姚倚云
朝代：清
体裁：七言律诗

泡影浮生但可歌，绘成图画又如何。一生师友恩情重，半壁江山感慨多。便学鸿光能举案，由来孔孟未登科。寒宵有酒从君醉，狂语愁为长者诃。
夫子去岁孟冬复来甥馆以欧公四十韵作诗相赠历陈病中艰苦雄文健句字字酸辛倚云览之涕下不能和也开岁随夫子归谒舅姑而夫子橐笔北游以应李相之聘秋杪吾又随伯兄归宁舟中小暇追述别后情辞次其元韵语质无华不自知其美恶聊寄津门一破客中之闷亦因以道舅姑隐衷云
作者：姚倚云
朝代：清
体裁：古风

忆昨送君时，风光正春日。别离那可论，此心良忽忽。虽有千万言，心悲不能出。深恐扰君思，回肠忍泪没。自君远行役，承欢双亲膝。黾勉敢惮劳，夙夜怀懔慄。初来未尽谙，儿女相辅弼。惭惶提斯心，安得往时逸。风月非无趣，每每看令失。时或有佳致，十不能得一。感念高堂慈，遇事必宽恤。有时怜其长，命之和新律。亦欲博清欢，苦思真咄咄。流光何迅速，夏去秋风疾。相思惟自知，乌能向人述。忽得桐城书，青山已卜吉。览之涕交流，岂敢望归必。老人竟颌头，许其返蓬荜。又得津门书，周旋语意密。极论劬劳恩，去日若鞭抶。汝心苟不从，遗恨当斧锧。故尔辞两亲，脱身不用乞。在道感君怀，反复视君笔。忧思安能已，徒有泪横溢。君诚不自聊，尚恐吾心郁。何以报深情，珍重为君匹。倦极入幽梦，相见在髣髴。忽为晨钟醒，劳生待谁嫉。茫茫大块中，尔我定何物。好留泡影嬉，祗待白头毕。从兄复登舟，亦任风涛䫻。万里若乘槎，苍茫近太乙。云际山迢迢，枫林秋瑟瑟。寒沙群雁嗷，荒渚幽虫唧。皓月一周天，片帆抵官室。悲喜涕重闱，亲情绕诸侄。旧日闺阁中，妆台尽散佚。芙蓉尚含苞，丹橘犹结实。依依我亲傍，留连复惕怵。聊慰罔极恩，寸心终自劾。且复爱年华，新妆待君栉。翱翔好致身，憔悴嗟吾质。不然陶翟耳，吾岂慕高佚。堂上七十年，人情三百绂。
夫子吊于江右乃余少时侍宦之地今吾父没矣夫子以诗寄念感且涕零步其原韵
作者：姚倚云
朝代：清
体裁：五言排律

秋深肃霜露，木落槁山容。正忆添新作，诗来悲旧踪。世艰成晚象，十口警朝饔。死丧枯吾泪，生机独子从。有亲长已矣，无术说横纵。回首趋庭日，清宵梦不逢。
夫子命题薛次申观察枕经书屋画卷·其一
作者：姚倚云
朝代：清
体裁：五言律诗

宦迹馀经史，平生一片心。书能遗世大，人更与山深。树石环廊苑，楼台倚曲浔。谁怜辽海客，慷慨独长吟。
夫子命题薛次申观察枕经书屋画卷·其二
作者：姚倚云
朝代：清
体裁：五言律诗

不识锁江处，峰峦到眼妍。好留三径地，领略四时天。云影摇缃帙，月华侵绮筵。宦场回万劫，此意惜前贤。
夫子和陆鲁望渔具诗以皮袭美后五首相属 其一 鱼庵
作者：姚倚云
朝代：清
体裁：古风

江干结矮屋，守鱼为生事。寂听良苦辛，饱暖无馀志。浩浩万里波，日夕朝东逝。那解山川灵，徒供诗人致。
夫子和陆鲁望渔具诗以皮袭美后五首相属 其三 蓑衣
作者：姚倚云
朝代：清
体裁：古风

绿蓑荷烟雨，高歌春江泽。苍茫孤鹭飞，霢霂少行客。露合失归村，风高浪头白。草衣有高名，湖山失深碧。
夫子和陆鲁望渔具诗以皮袭美后五首相属 其二 钓矶
作者：姚倚云
朝代：清
体裁：古风

宦途羡钓矶，今古如斯说。富贵与贱贫，劳尘逐凉热。安得泉石人，烟波自清绝。独怜严子陵，披裘弄风月。
夫子和陆鲁望渔具诗以皮袭美后五首相属 其五 背篷
作者：姚倚云
朝代：清
体裁：古风

幽人悟机理，所制亦奇巧。竹竿青籊籊，潭水深窈窈。长歌山海问，不为荣利搅。走官低首馀，何如背篷小。
夫子和陆鲁望渔具诗以皮袭美后五首相属 其四 箬笠
作者：姚倚云
朝代：清
体裁：古风

缥缈朔云飞，酿雪寒风急。纷纷载帆艇，叶叶乘潮集。冥漠江天沉，黯淡山容湿。此人疑独醒，俯首自荷笠。
夫子次三弟秋怀十首命倚云和之得三首而为俗务所稽因循数月冬日小暇复成七章·其一
作者：姚倚云
朝代：清
体裁：古风

秋气郁海山，静坐听檐雨。苏蕙今不见，巧思传机杼。舟车十年间，哀乐那能数。且复安栖迟，旷怀捐喜怒。
夫子次三弟秋怀十首命倚云和之得三首而为俗务所稽因循数月冬日小暇复成七章·其七
作者：姚倚云
朝代：清
体裁：古风

有姊在龙眠，茫茫千里道。人事不称怀，辛苦形容槁。对此孤月清，天净碧如扫。呼童沽美酒，为君一倾倒。
夫子次三弟秋怀十首命倚云和之得三首而为俗务所稽因循数月冬日小暇复成七章·其三
作者：姚倚云
朝代：清
体裁：古风

安得十亩地，与君同归耕。倘徉山海间，岂慕官秩荣。亲庭不得侍，迢迢望云深。坐惜庭日短，吁嗟游子心。
夫子次三弟秋怀十首命倚云和之得三首而为俗务所稽因循数月冬日小暇复成七章·其九
作者：姚倚云
朝代：清
体裁：古风

孤高吾姨母，筠操抱真归。青灯伴寂寞，冥坐思无为。馀生同秋菊，澄怀向碧池。平生那可问，热血付与谁。
夫子次三弟秋怀十首命倚云和之得三首而为俗务所稽因循数月冬日小暇复成七章·其二
作者：姚倚云
朝代：清
体裁：古风

挂车不可见，寂历溪径荒。金风正萧瑟，旧雨空苍茫。父兄客海隅，悲秋思故乡。我怀幼嬉处，眠食未能忘。
夫子次三弟秋怀十首命倚云和之得三首而为俗务所稽因循数月冬日小暇复成七章·其五
作者：姚倚云
朝代：清
体裁：古风

客子苦忆家，养亲恋微禄。离披傲霜枝，经冬有寒菊。人心长波澜，世事那可触。苟存衣食资，山川潜骨肉。
夫子次三弟秋怀十首命倚云和之得三首而为俗务所稽因循数月冬日小暇复成七章·其八
作者：姚倚云
朝代：清
体裁：古风

墙隅盈积雪，寒月与分半。俯仰乐寓卢，不觉年光换。君课犹未归，垂髫女有伴。清绝独梅花，含香供展玩。
夫子次三弟秋怀十首命倚云和之得三首而为俗务所稽因循数月冬日小暇复成七章·其六
作者：姚倚云
朝代：清
体裁：古风

勉哉吾二子，重堂授经方。愧我手中线，寄汝身上裳。洋洋沧海青，漠漠风尘黄。努力诵诗书，汝亲鬓已霜。
夫子次三弟秋怀十首命倚云和之得三首而为俗务所稽因循数月冬日小暇复成七章·其十
作者：姚倚云
朝代：清
体裁：古风

请看翱翔鸟，飞飞不羡仙。举翼投南去，饥食清溪莲。动我万重思，沉沉心欲穿。何时鼓归棹，牢结青山缘。
夫子次三弟秋怀十首命倚云和之得三首而为俗务所稽因循数月冬日小暇复成七章·其四
作者：姚倚云
朝代：清
体裁：古风

飒飒檐风紧，推窗雪满院。高吟斗室中，慷慨复掩卷。君子少所求，小人乃多愿。翛然乐吾生，得失安足怨。
夫子肺疾渐愈私心稍适偶作短章以博一粲
作者：姚倚云
朝代：清
体裁：七言律诗

寒风透幕才知劲，乔木萧疏叶脱林。杲杲日光人病起，鬖鬖素发老来侵。危机世局空成愤，厚味诗书独恋心。健饭祝君常勿药，江湖挈我共长吟。
奉和舅大人寄安福韵·其一
作者：姚倚云
朝代：清
体裁：七言律诗

鹡鸰千里惜离群，风雨难忘静夜分。旧事痛膺思往日，今期努力继先勋。云连海气潮初长，波接山光草欲薰。朝夕趋庭每西望，怯将青眼对斜曛。
奉和舅大人寄安福韵·其三
作者：姚倚云
朝代：清
体裁：七言律诗

画阁遥知紫燕归，黄梅将落蕨芽肥。庭前椿树三春永，泉下萱花五夜悲。白发凝思舒望眼，青衫馀暇盼斜晖。明年得鼓章江棹，歧路虽长愿可希。
奉和舅大人寄安福韵·其二
作者：姚倚云
朝代：清
体裁：七言律诗

莫向莺花忆旧游，栖迟十载亦堪羞。有痕归梦随风杳，无限慈情爱日悠。井臼自惭需娣姒，文章幸遇托公侯。老亲深感三年德，膝下相依少报刘。
奉和舅大人寄安福韵·其四
作者：姚倚云
朝代：清
体裁：七言律诗

旧岁闺闱拥翠岚，一庭花气扑窗南。祗今绕膝承慈爱，当日怡颜忆侍谈。闻誉怀惭诚自恐，诵诗得妙偶相参。吴兴薄宦清贫惯，椎髻长裙性所酣。
奉怀外祖母
作者：姚倚云
朝代：清
体裁：五言律诗

草堂春欲尽，寂寞掩闲门。流水环深院，微风入小村。疏林斜日挂，峭壁晚烟昏。长者能逃俗，忘机自不言。
孙静宜吴允诚二君以余目力昏暗邀至市购镜以助光明未得如愿怅然而返此情此义铭感于心赋诗致谢
作者：姚倚云
朝代：清
体裁：七言绝句

师生道重义难寻，更比桃花潭水深。患难交情如子少，残年爱护感知音。
孟美叠前韵邮寄再和之
作者：姚倚云
朝代：清
体裁：七言律诗

雨歇烟花草色阑，栖迟云物阻游观。频来温语能纾暖，送去春光不破寒。默识浮生真幻影，遥怜竟体若芳兰。此间谁解清新思，寄向庐陵画阁看。
孟鲁见余质言泫然出涕性情真挚见诸胸臆余恻焉心感不可言状赋此以答厚谊并示孟青
作者：姚倚云
朝代：清
体裁：七言律诗

讲席空惭已十年，骊歌才唱感悽然。离情黯淡云笼日，怀抱澄清月在天。脉脉露光花坠泪，依依柳色草涵烟。嗟余白首伤迟暮，教育艰难君辈肩。
安成孟夏寄怀夫子·其一
作者：姚倚云
朝代：清
体裁：七言律诗

侍膳归来发短吟，盈庭蕉碧昼沉沉。桃花谢久虚前约，柳叶阴浓负此心。自惜依稀劳去梦，谁怜迢递少来音。幽闺镇日空惆怅，夜卜灯花望藁砧。
安成孟夏寄怀夫子·其三
作者：姚倚云
朝代：清
体裁：七言律诗

眠餐去住近何如，劳我迢迢望眼枯。徐淑多愁空偃蹇，相如无绪故踟躇。岂因静好思随唱，惟盼平安识起居。记得去年又今日，韶光刚到藕花初。
安成孟夏寄怀夫子·其二
作者：姚倚云
朝代：清
体裁：七言律诗

独坐芸窗未展颜，最怜消息阻江关。魂乘野鹤归千里，思逐飞鹏越万山。蕉叶乍舒心仍捲，荷花初放气能娴。悠悠别恨将经岁，又见官斋孟夏阑。
安成闻鹃
作者：姚倚云
朝代：清
体裁：七言绝句

迎春烟透碧峰寒，麦陇青青楝子残。无限落红飞满径，子规啼过武功山。
安福闻子规寄怀大姊
作者：姚倚云
朝代：清

高柳依廊疏影低，碧天清夜子规啼。无端惆怅思千里，双桂楼前月向西。
宋苏震买舟同泛西湖作此以赠·其一
作者：姚倚云
朝代：清
体裁：七言绝句

豪迈多情属宋君，朗吟春水遏轻云。停桡极目苏堤望，山色湖光两道分。
宋苏震买舟同泛西湖作此以赠·其二
作者：姚倚云
朝代：清
体裁：七言绝句

芳树长堤翠接天，尘襟到此觉飘然。三潭印月真堪画，九曲莺声更可怜。
寄外子
作者：姚倚云
朝代：清
体裁：七言绝句

绕庭风雨送新寒，一室灯青夜已阑。此夕忆君千里远，梦魂飞过万重山。
寄大姊
作者：姚倚云
朝代：清
体裁：七言绝句

楚山未向客中青，二月风花被雨停。昨夜春雷惊不醒，梦魂飞过大观亭。
寄怀佩君斐卿
作者：姚倚云
朝代：清
体裁：七言律诗

老去孤怀为国伤，救时无术意徬徨。但期锐学如潮长，莫遣柔情遇物妨。贫病我藏危世拙，飞腾汝竞少年强。海隅能被文明化，比似山中日月长。
寄赠徐渭师姚宜泽夫妇
作者：姚倚云
朝代：清
体裁：古风

三日西北风，春深犹苦寒。桃李虽放华，芳菲为之残。嗟我蛰穷乡，老怀失其安。幸赖诸弟子，眠食得盘桓。所亲隔万里，离乱各艰难。况我贫且病，有琴向谁弹。频年遭死丧，兴会成辛酸。忽得天外书，喜尔结凤鸾。于归得佳婿，愔愔琴瑟欢。徐君乃人杰，学行为士冠。他年达其志，事业成大观。两家世泽覃，和乐同苦甘。勿谓诗礼古，新旧当相参。妇德汝勉之，雅教固所谙。福慧合双修，义利理宜探。有感伉俪意，故作勖辞谈。质言留纪念，远道寄云南。
寒夜书怀
作者：姚倚云
朝代：清
体裁：七言律诗

旧迹经年几变更，小窗独坐峭风鸣。四边落木宽原色，不尽溪流送远声。吾意何妨竟萧索，天君未许失清明。故人别久无消息，挑尽残灯梦欲成。
寒夜思母
作者：姚倚云
朝代：清
体裁：七言绝句

自惜髻龄废蓼莪，廿馀岁月只蹉跎。谁怜失恃清宵泪，更比萧萧寒雨多。
寒食后四日奉和七姨母原韵·其一
作者：姚倚云
朝代：清
体裁：七言律诗

雨后春风到槛边，时吹馀滴落阶前。溪山乍别还相恋，佳节初过思渺然。美酒何须誇满榼，浩歌且欲效斜川。遥知此日江村外，草色湖光翠接天。
寒食后四日奉和七姨母原韵·其二
作者：姚倚云
朝代：清
体裁：七言律诗

几点归鸿天际来，棠梨花发映莓苔。深惭知己弹珠柱，好放襟怀向玉杯。小涧水生青草满，长空风捲白云开。幽人只恐春将老，拄杖寻芳日数回。
寿尤彦清先生九十·其一
作者：姚倚云
朝代：清
体裁：七言绝句

诵经礼佛日参禅，花灿清溪月满天。隐德不名为至善，故教寿考子孙贤。
寿尤彦清先生九十·其三
作者：姚倚云
朝代：清
体裁：七言绝句

北宫孝悌婴儿子，磊落襟怀性率真。始信义方原有训，故能免俗独娱亲。
寿尤彦清先生九十·其二
作者：姚倚云
朝代：清
体裁：七言绝句

白发斑斓舞彩衣，期颐定卜驻春辉。孙曾绕膝峥头角，色养雍容志不违。
寿尤彦清先生九十·其四
作者：姚倚云
朝代：清
体裁：七言绝句

昆玉齐名各擅长，佳宾旨酒宴华堂。新诗觞咏南山寿，共祝先生杖履康。
寿徐陶夫人六十·其一
作者：姚倚云
朝代：清
体裁：七言绝句

柏舟清操比乔松，教子中西学业充。加惠乡邦能不伐，诗书犹守旧家风。
寿徐陶夫人六十·其二
作者：姚倚云
朝代：清
体裁：七言绝句

画荻和丸并昔贤，黎明课读道能宣。从容德化兼慈孝，福慧频增享大年。
寿施德涵母九十
作者：姚倚云
朝代：清
体裁：七言律诗

太君能以贫为乐，化及家人亦乐天。默守孝慈传世范，克遵俭德并前贤。红梅春献乔松寿，白雪词颁玳瑁筵。无量佛光常护佑，清樽旨酒咏遐年。
寿杨晶卿姑七十
作者：姚倚云
朝代：清
体裁：七言律诗

华筵开处新秋爽，乡里咸称节母贤。淑慎持家崇百忍，艰难德教重三迁。并佳子妇堪承志，繁衍孙曾卜大年。贫病我惭亲献寿，只应遥祝玉堂仙。
寿楼春·贺李亦卿母寿
作者：姚倚云
朝代：清
体裁：词

设帨画堂中。瞻慈容寿母，桦烛辉红。素仰持家淑慎，俭德可风。庭梅放，乐雍容。太君数、十年教育，觇令嗣学行，可知辛苦，今致禄千钟。惟伉俪，道能同。喜兰玉盈庭，含饴色养。最是童颜鹤发，寿比乔松。真不负，少时功。看后昆、事业兴隆。积厚泽传家，福德巍然女界宗。
寿洪蝶君母八十
作者：姚倚云
朝代：清
体裁：七言绝句

生平修养證西方，德教能令世泽长。辛苦回甘到今日，大家风雅永传芳。
寿胡伯宣先生七十
作者：姚倚云
朝代：清
体裁：古风

造物开宇宙，生民为主宰。何以治斯民，儒术之所在。吾皖独胡侯，政治兼文彩。鸣琴善任人，延士悬榻待。民赠一大钱，政声薄四海。至今留去思，教化总不改。致仕何所有，娱情惟诗酒。今值古稀辰，弦歌多新奏。愧我隔江天，献辞复居后。华筵集高朋，遥祝南山寿。
寿顾夫人七十
作者：姚倚云
朝代：清
体裁：五言律诗

瑞蔼荫华堂，青烟桦烛长。持家称俭德，从宦助循良。诗献千龄寿，花开四座香。芝兰依玉树，绕膝祝康强。